title: 2006/548/EY,Euratom: Komission päätös, tehty  2 päivänä elokuuta 2006 , päätöksen 2001/844/EY, EHTY, Euratom muuttamisesta

text:
               5.8.2006

               FI

               Euroopan unionin virallinen lehti

               L 215/38

      KOMISSION PÄÄTÖS,
   tehty 2 päivänä elokuuta 2006,
   päätöksen 2001/844/EY, EHTY, Euratom muuttamisesta
   (2006/548/EY, Euratom)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen ja erityisesti sen 218 artiklan 2 kohdan,
   ottaa huomioon Euroopan atomienergiayhteisön perustamissopimuksen ja erityisesti sen 131 artiklan,
   ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 41 artiklan 1 kohdan,
   sekä katsoo seuraavaa:

               (1)

               Komission päätöksen 2001/844/EY, EHTY, Euratom (1) liitteessä olevien komission turvallisuussäännösten 2 artiklan 1 kohdan mukaisesti turvallisuusasioista vastaava komission jäsen toteuttaa asianmukaiset toimenpiteet sen varmistamiseksi, että komissiossa noudatetaan ja muun muassa komission ulkopuoliset toimeksisaajat noudattavat komission turvallisuussääntöjä käsitellessään EU:n turvaluokiteltua tietoa.

               (2)

               Komission turvallisuussäännösten 2 artiklan 2 kohdassa määrätään, että jäsenvaltiot, muut toimielimet, perustamissopimuksilla taikka niiden nojalla perustetut elimet, toimistot ja virastot voivat saada EU:n turvaluokiteltua tietoa sillä edellytyksellä, että ne varmistavat, että niiden yksiköissä ja toimitiloissa sovelletaan ehdottomasti vastaavia sääntöjä; tämä koskee muun muassa jäsenvaltioille työskenteleviä ulkopuolisia toimeksisaajia.

               (3)

               Komission turvallisuussäännöksissä ei tällä hetkellä ole mainintaa siitä, millä tavoin niiden perusperiaatteita ja vähimmäisvaatimuksia olisi sovellettava silloin, kun komissio antaa sopimuksella tai tukisopimuksella ulkopuolisille yksiköille tehtäviä, joihin liittyy ja/tai jotka sisältävät EU:n turvaluokitellun tiedon käsittelyä.

               (4)

               Sen vuoksi komission turvallisuussäännöksiin ja niihin liitettyihin turvallisuussääntöihin on tarpeen lisätä asiaa koskevat erityiset yhteiset vähimmäisvaatimukset.

               (5)

               Myös jäsenvaltioiden olisi noudatettava näitä yhteisiä vähimmäisvaatimuksia kansallisten järjestelyjen mukaisesti toteutettavien toimenpiteiden osalta silloin, kun niissä annetaan sopimuksella tai tukisopimuksella komission turvallisuussäännösten 2 artiklan 2 kohdassa tarkoitetuille ulkopuolisille yksiköille tehtäviä, joihin liittyy ja/tai jotka sisältävät EU:n turvaluokitellun tiedon käsittelyä.

               (6)

               Näitä yhteisiä vähimmäisvaatimuksia olisi sovellettava sen vaikuttamatta muiden asiaan sovellettavien säädösten, erityisesti julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31 päivänä maaliskuuta 2004 annetun Euroopan parlamentin ja neuvoston direktiivin 2004/18/EY (2), Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (3), sen soveltamissäännöistä annetun komission asetuksen (EY, Euratom) N:o 2342/2002 (4) tai varsinkaan asetuksen (EY, Euratom) N:o 1605/2002 106 ja 107 artiklassa tarkoitettujen kahdenvälisten tai monenkeskisten sopimusten soveltamiseen,

         ON PÄÄTTÄNYT SEURAAVAA:
   1 artikla
   Muutetaan päätöksen 2001/844/EY, EHTY, Euratom liitteessä esitetyt komission turvallisuussäännökset seuraavasti:

               1)

               Lisätään 2 artiklan 1 kohtaan alakohta seuraavasti:
               ”Kun komission ja ulkopuolisen toimeksisaajan tai tuensaajan väliseen sopimukseen tai tukisopimukseen liittyy EU:n turvaluokitellun tiedon käsittelyä toimeksisaajan tai tuensaajan toimitiloissa, asianmukaisten toimenpiteiden, jotka mainitun ulkopuolisen toimeksisaajan tai tuensaajan on toteutettava 1 artiklassa tarkoitettujen sääntöjen noudattamisen varmistamiseksi EU:n turvaluokiteltua tietoa käsiteltäessä, on oltava erottamaton osa sopimusta tai tukisopimusta.”.

               2)

               Muutetaan komission turvallisuussäännösten liitteessä esitettyjä turvallisuussääntöjä seuraavasti:

                           a)

                           Lisätään I osan 5.1 jaksoon virke seuraavasti:
                           ”Tällaisia vähimmäisvaatimuksia on sovellettava myös silloin, kun komissio antaa sopimuksella tai tukisopimuksella yrityksille tai muille yksiköille tehtäviä, joihin liittyy ja/tai jotka sisältävät EU:n turvaluokitellun tiedon käsittelyä; nämä yhteiset vähimmäisvaatimukset sisältyvät II osan 27 jaksoon.”.

                           b)

                           Lisätään tämän päätöksen liitteen teksti II osan 27 jaksoksi.

                           c)

                           Lisätään lisäykseen 6 seuraavat lyhenteet:

                                       ”DSA

                                       :

                                       Nimetty turvallisuusviranomainen

                                       FSC

                                       :

                                       Laitoksen turvallisuusselvitys

                                       FSO

                                       :

                                       Laitoksen turvavastaava

                                       PSC

                                       :

                                       Henkilöstön luotettavuusselvitys

                                       SAL

                                       :

                                       Turvallisuusnäkökohtia koskeva kirje

                                       SCG

                                       :

                                       Turvaluokitusohjeet”

                                 .

         2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 2 päivänä elokuuta 2006.

            Komission puolesta

         Siim KALLAS

            Varapuheenjohtaja

      (1)  EYVL L 317, 3.12.2001, s. 1. Päätös sellaisena kuin se on muutettuna päätöksellä 2006/70/EY, Euratom (EUVL L 34, 7.2.2006, s. 32).

      (2)  EUVL L 134, 30.4.2004, s. 114. Direktiivi sellaisena kuin se on viimeksi muutettuna komission asetuksella (EY) N:o 2083/2005 (EUVL L 333, 20.12.2005, s. 28).

      (3)  EYVL L 248, 16.9.2002, s. 1.

      (4)  EYVL L 357, 31.12.2002, s. 1. Asetus sellaisena kuin se on viimeksi muutettuna asetuksella (EY, Eurtom) N:o 1261/2005 (EUVL L 201, 2.8.2005, s. 3).

      LIITE

         ”27.   YRITYSTURVALLISUUTTA KOSKEVAT YHTEISET VÄHIMMÄISVAATIMUKSET
         27.1.   Johdanto
         Tässä jaksossa käsitellään yritystoiminnan turvallisuusnäkökohtia, jotka koskevat pelkästään sellaisten sopimusten tai tukisopimusten neuvottelua ja tekemistä, joissa annettaviin tehtäviin liittyy ja/tai sisältyy EU:n turvaluokitellun tiedon käsittelyä, sekä yritysten tai muiden yksiköiden toteuttamaa tällaisten sopimusten täytäntöönpanoa, sekä myös EU:n turvaluokitellun tiedon luovuttamista tai käyttöä julkisia hankintoja koskevan tai ehdotuspyyntömenettelyn aikana (tarjouksentekovaiheessa ja sopimuksen tekemistä edeltävissä neuvotteluissa).
         27.2.   Määritelmät
         Näissä vähimmäisvaatimuksissa tarkoitetaan:

                     a)

                     ’turvaluokitellulla sopimuksella’ mitä tahansa sopimusta tai tukisopimusta tuotteiden toimittamisesta, töiden suorittamisesta, rakennusten antamisesta käyttöön tai palvelujen tarjoamisesta, jonka täytäntöönpano edellyttää tai siihen liittyy EU:n turvaluokitellun tiedon käyttöä tai laatimista;

                     b)

                     ’turvaluokitellulla alihankintasopimuksella’ toimeksisaajan tai tuensaajan toisen toimeksisaajan (toisin sanoen alihankkijan) kanssa tekemää sopimusta tuotteiden toimittamisesta, töiden suorittamisesta, rakennusten tai palvelujen tarjoamisesta, jonka täytäntöönpano edellyttää tai siihen liittyy EU:n turvaluokitellun tiedon käyttöä tai laatimista;

                     c)

                     ’toimeksisaajalla’ taloudellista toimijaa tai oikeushenkilöä, jolla on oikeuskelpoisuus tehdä sopimuksia tai olla tuensaaja;

                     d)

                     ’nimetyllä turvallisuusviranomaisella (DSA)’ EU:n jäsenvaltion kansalliselle turvallisuusviranomaiselle (NSA) vastuussa olevaa viranomaista, joka vastaa kaikkia yritysturvallisuuteen liittyviä asioita koskevasta kansallisesta politiikasta tiedottamisesta yrityksille ja muille yksiköille sekä ohjeiden ja avun antamisesta sen toteuttamisessa. Kansallinen turvallisuusviranomainen (NSA) voi hoitaa nimetyn turvallisuusviranomaisen (DSA) tehtävää;

                     e)

                     ’laitoksen turvallisuusselvityksellä (FSC)’ kansallisen turvallisuusviranomaisen tai nimetyn turvallisuusviranomaisen antamaa hallinnollista päätöstä siitä, että tietty laitos kykenee tarjoamaan asianmukaisen turvallisuuden suojan EU:n tietyn turvaluokan turvaluokitellulle tiedolle ja että sen henkilöstön, jonka on tarpeen päästä käyttämään EU:n turvaluokiteltua tietoa, luotettavuus on selvitetty asiaankuuluvasti, ja että heille on selostettu EU:n turvaluokitellun tiedon käyttöön ja suojaamiseen liittyvät välttämättömät turvallisuusvaatimukset;

                     f)

                     ’yrityksellä tai muulla yksiköllä’ toimeksisaajaa tai alihankkijaa, joka osallistuu tavaroiden toimittamiseen, töiden suorittamiseen tai palvelujen tarjoamiseen; kyseessä voivat olla teolliset, kaupalliset, palvelu-, tiede-, tutkimus-, koulutus- tai kehitysalan yksiköt;

                     g)

                     ’yritysturvallisuudella’ suojaustoimenpiteiden ja –menettelyjen soveltamista tarkoituksena estää ja havaita toimeksisaajan tai alihankkijan sopimusta edeltävissä tai sopimusneuvotteluissa ja turvaluokiteltujen sopimusten yhteydessä käsittelemän EU:n turvaluokitellun tiedon katoaminen tai vaarantuminen sekä korjata tällaisen katoamisen tai vaarantumisen vaikutukset;

                     h)

                     ’kansallisella turvallisuusviranomaisella (NSA)’ EU:n jäsenvaltion viranomaista, jolla on perimmäinen vastuu EU:n turvaluokitellun tiedon suojaamisesta kyseisessä jäsenvaltiossa;

                     i)

                     ’sopimuksen turvaluokituksen yleistasolla’ koko sopimuksen tai tukisopimuksen turvaluokituksen määrittämistä sen perusteella, mille tasolle luokitellaan koko sopimuksen tai tukisopimuksen minkä tahansa osan mukaisesti laadittava, luovutettava tai käytettävä tai mahdollisesti laadittava, luovutettava tai käytettävä tieto ja/tai aineisto. Sopimuksen turvaluokituksen yleistaso ei voi olla matalampi kuin yhdenkään sen osan korkein turvaluokka, mutta voi olla korkeampi yhdistämisestä aiheutuvan vaikutuksen vuoksi;

                     j)

                     ’turvallisuusnäkökohtia koskevalla kirjeellä (SAL)’ hankintaviranomaisen antamia erityisiä sopimusehtoja, jotka muodostavat erottamattoman osan EU:n turvaluokitellun tiedon käyttöä tai tällaisen tiedon laadintaa käsittävää turvaluokiteltua sopimusta ja joissa määritellään turvaluokitellun sopimuksen turvallisuusvaatimukset tai osat, jotka edellyttävät turvallisuuden suojausta;

                     k)

                     ’turvaluokitusohjeilla (SCG)’ asiakirjaa, jossa kuvataan ohjelman, sopimuksen tai tukisopimuksen turvaluokiteltavat osat ja eritellään sovellettavat turvaluokitustasot. Turvaluokitusohjeita voidaan laajentaa koko ohjelman, sopimuksen tai tukisopimuksen voimassaolon ajan, ja tietojen osia voidaan luokitella uudelleen tai niiden turvaluokkaa alentaa. Turvaluokitusohjeiden on oltava osa turvallisuusnäkökohtia koskevaa kirjettä.

               27.3.   Organisaatio

                     a)

                     Komissio voi antaa jäsenvaltiossa rekisteröidylle yritykselle tai muulle yksikölle turvaluokitellulla sopimuksella tehtäviä, joihin liittyy ja/tai jotka sisältävät EU:n turvaluokitellun tiedon käsittelyä.

                     b)

                     Komission on turvaluokiteltuja sopimuksia tehdessään varmistettava, että kaikkia näistä vähimmäisvaatimuksista johtuvia vaatimuksia noudatetaan.

                     c)

                     Komission on otettava asianomainen kansallinen turvallisuusviranomainen tai kansalliset turvallisuusviranomaiset osalliseksi näiden yritysturvallisuutta koskevien vähimmäisvaatimusten soveltamista. Kansalliset turvallisuusviranomaiset voivat siirtää nämä tehtävät yhdelle tai useammalle nimetylle turvallisuusviranomaiselle (DSA).

                     d)

                     Perimmäinen vastuu EU:n turvaluokitellun tiedon suojaamisesta yrityksissä tai muissa yksiköissä on kyseisten yksiköiden johdolla.

                     e)

                     Tehtäessä turvaluokiteltua sopimusta tai alihankintasopimusta, joka kuuluu näiden vähimmäisvaatimusten soveltamisalaan, komission ja/tai kansallisen turvallisuusviranomaisen tai nimetyn turvallisuusviranomaisen, tapauksen mukaan, on ilmoitettava asiasta viipymättä sen jäsenvaltion kansalliselle turvallisuusviranomaiselle tai nimetylle turvallisuusviranomaiselle, jossa toimeksisaaja tai alihankkija on rekisteröity.

               27.4.   Turvaluokitellut sopimukset ja tukipäätökset

                     a)

                     Sopimusten tai tukisopimusten turvaluokituksen yhteydessä on otettava huomioon seuraavat periaatteet:

                                 —

                                 komissio määrittelee tarpeen mukaan turvaluokitellun sopimuksen osat, joiden suojaaminen ja sen myötä turvaluokittelu on tarpeen; tätä tehdessään sen on otettava huomioon tiedon luovuttajan ennen turvaluokitellun sopimuksen tekemistä tuotetulle tiedolle määrittämä alkuperäinen turvaluokitus;

                                 —

                                 sopimuksen turvaluokituksen yleistaso ei voi olla matalampi kuin yhdenkään sen osan korkein turvaluokka;

                                 —

                                 sopimukseen liittyvän toiminnan yhteydessä tuotetut EU:n turvaluokitellut tiedot luokitellaan turvaluokitusohjeiden mukaisesti;

                                 —

                                 komissio on tarvittaessa vastuussa sopimuksen turvaluokituksen yleistason tai jonkin sen osan turvaluokituksen muuttamisesta tiedon alkuperäistä luovuttajaa kuullen sekä kaikille asianomaisille osapuolille tiedottamisesta;

                                 —

                                 toimeksisaajalle tai alihankkijalle luovutettuja turvaluokiteltuja tietoja tai sopimukseen liittyvän toiminnan yhteydessä tuotettuja tietoja ei saa käyttää muuhun kuin turvaluokitellussa sopimuksessa määriteltyihin tarkoituksiin eikä niitä saa paljastaa kolmansille osapuolille ilman tiedon alkuperäisen luovuttajan kirjallista ennakkosuostumusta.

                     b)

                     Komissio ja asianomaisten jäsenvaltioiden kansalliset turvallisuusviranomaiset ja/tai nimetyt turvallisuusviranomaiset ovat vastuussa sen varmistamisesta, että toimeksisaajat tai alihankkijat, joiden kanssa on tehty CONFIDENTIEL UE –turvaluokan tai sitä luottamuksellisemman turvaluokan tietoja käsittävä turvaluokiteltu sopimus, ryhtyvät kaikkiin tarvittaviin toimenpiteisiin tällaisen, niille turvaluokitellun sopimuksen kansallisten lakien ja asetusten mukaisen täytäntöönpanon yhteydessä luovutetun tai niiden tuottaman EU:n turvaluokitellun tiedon suojaamiseksi. Turvallisuusvaatimusten noudattamatta jättäminen saattaa johtaa turvaluokitellun sopimuksen irtisanomiseen.

                     c)

                     Kaikille sellaisiin turvaluokiteltuihin sopimuksiin osallistuville yrityksille tai muille yksiköille, joihin liittyy pääsy CONFIDENTIEL UE –turvaluokan tai sitä luottamuksellisemman turvaluokan tietoihin, on oltava tehty kansallinen laitoksen turvallisuusselvitys (FSC). Jäsenvaltion kansallinen turvallisuusviranomainen ja/tai nimetty turvallisuusviranomainen tekee ja hyväksyy laitoksen turvallisuusselvityksen vahvistukseksi siitä, että laitos kykenee tarjoamaan ja takaamaan asianmukaisen turvallisuuden suojan asianomaiseen turvaluokkaan kuuluvalle EU:n turvaluokitellulle tiedolle.

                     d)

                     Tehtäessä turvaluokiteltua sopimusta toimeksisaajan tai alihankkijan johdon nimittämä laitoksen turvavastaava (FSO) vastaa henkilöstön luotettavuusselvityksen (PSC) pyytämisestä kaikille jossakin EU:n jäsenvaltiossa rekisteröidyn yrityksen tai muun yksikön palveluksessa oleville henkilöille, joiden tehtävät turvaluokitellun sopimuksen mukaisesti edellyttävät pääsyä CONFIDENTIEL UE –turvaluokan tai sitä luottamuksellisemman turvaluokan tietoihin; selvityksen tekee kyseisen jäsenvaltion kansallinen turvallisuusviranomainen tai nimetty turvallisuusviranomainen kansallisten säännösten mukaisesti.

                     e)

                     Turvaluokiteltujen sopimusten on sisällettävä 27 jakson 2 kohdan j alakohdassa määritelty turvallisuusnäkökohtia koskeva kirje (SAL). Turvallisuusnäkökohtia koskevan kirjeen on sisällettävä turvaluokitusohjeet.

                     f)

                     Ennen turvaluokiteltua sopimusta koskevan neuvottelumenettelyn aloittamista komissio ottaa yhteyttä sen jäsenvaltion turvallisuusviranomaiseen tai nimettyyn turvallisuusviranomaiseen, jossa kyseiset yritykset tai muut yksiköt on rekisteröity, saadakseen vahvistuksen siitä, että niillä on voimassa oleva, sopimuksen turvaluokituksen tasoa vastaava laitoksen turvallisuusselvitys.

                     g)

                     Hankintaviranomainen ei saa tehdä turvaluokiteltua sopimusta etusijalle asetetun taloudellisen toimijan kanssa ennen kuin on saanut laitoksen turvallisuusselvitystä koskevan voimassa olevan luotettavuustodistuksen.

                     h)

                     Laitoksen turvallisuusselvitystä ei edellytetä sopimuksilta, joihin liittyvien tietojen turvaluokitus on RESTREINT UE, ellei jäsenvaltion kansallisissa laeissa ja asetuksissa sitä vaadita.

                     i)

                     Turvaluokiteltuihin sopimuksiin liittyviin tarjouskilpailuihin on sisällyttävä määräys, jonka mukaan taloudellisen toimijan, joka ei tee tarjousta tai jota ei valita, on palautettava kaikki asiakirjat tietyn määräajan kuluessa.

                     j)

                     Toimeksisaajien on mahdollisesti neuvoteltava turvaluokiteltuja alihankintasopimuksia eri tasoilla toimivien alihankkijoiden kanssa. Toimeksisaaja on vastuussa sen varmistamisesta, että kaikki alihankintatoiminta toteutetaan tähän jaksoon sisältyvien yhteisten vähimmäisvaatimusten mukaisesti. Toimeksisaaja ei kuitenkaan saa siirtää EU:n turvaluokiteltua tietoa tai aineistoa alihankkijalle ilman tiedon alkuperäisen luovuttajan kirjallista ennakkosuostumusta.

                     k)

                     Edellytykset, joiden mukaisesti toimeksisaaja voi teettää tehtäviä alihankintana, on määriteltävä tarjouskilpailussa tai ehdotuspyynnössä sekä turvaluokitellussa sopimuksessa. Alihankintasopimusta ei saa tehdä EU:n ulkopuoliseen valtioon rekisteröidyn yksikön kanssa ilman komission nimenomaista kirjallista suostumusta.

                     l)

                     Komissio seuraa turvaluokitellun sopimuksen kaikkien turvallisuussäännösten noudattamista koko sen voimassaolon ajan yhdessä asianomaisen kansallisen turvallisuusviranomaisen tai nimetyn turvallisuusviranomaisen kanssa. Kaikista turvallisuuteen liittyvistä tapahtumista on ilmoitettava näiden turvallisuussääntöjen II osan 24 jaksoon sisältyvien määräysten mukaisesti. Jos laitoksen turvallisuusselvitykseen tehdään muutoksia tai se peruutetaan, asiasta on ilmoitettava välittömästi komissiolle ja kaikille kansallisille turvallisuusviranomaisille tai nimetyille turvallisuusviranomaisille, joille se on annettu tiedoksi.

                     m)

                     Kun turvaluokiteltu sopimus tai turvaluokiteltu alihankintasopimus irtisanotaan, komission ja/tai kansallisen turvallisuusviranomaisen tai nimetyn turvallisuusviranomaisen, tapauksen mukaan, on ilmoitettava asiasta viipymättä sen jäsenvaltion kansalliselle turvallisuusviranomaiselle tai nimetylle turvallisuusviranomaiselle, jossa toimeksisaaja tai alihankkija on rekisteröity.

                     n)

                     Toimeksisaajien ja alihankkijoiden on noudatettava edelleen tähän jaksoon sisältyviä yhteisiä vähimmäisvaatimuksia ja säilytettävä turvaluokitellun tiedon luottamuksellisuus turvaluokitellun sopimuksen tai turvaluokitellun alihankintasopimuksen irtisanomisen tai päättymisen jälkeen.

                     o)

                     Turvallisuusnäkökohtia koskevassa kirjeessä tai muissa asian kannalta olennaisissa, turvallisuusvaatimuksia yksilöivissä säännöksissä annetaan erityiset määräykset turvaluokitellun tiedon hävittämisestä turvaluokitellun sopimuksen päättyessä.

                     p)

                     Tässä jaksossa mainittuja velvoitteita ja edellytyksiä sovelletaan soveltuvin osin menettelyihin, joissa päätöksellä myönnetään tukia, ja erityisesti tällaisten tukien saajiin. Kaikki tuensaajan velvoitteet on esitettävä tukipäätöksessä.

               27.5.   Vierailut
         Turvaluokiteltuihin sopimuksiin liittyvät komission henkilöstön vierailut jäsenvaltioissa toimiviin yrityksiin tai muihin yksiköihin, jotka panevat täytäntöön EU:n turvaluokiteltuja sopimuksia, on järjestettävä asianomaisen kansallisen turvallisuusviranomaisen tai nimetyn turvallisuusviranomaisen kanssa. EU:n turvaluokiteltuun sopimukseen liittyvät yritysten tai muiden yksiköiden työntekijöiden vierailut on järjestettävä asianomaisten kansallisten turvallisuusviranomaisten tai nimettyjen turvallisuusviranomaisten kesken. EU:n turvaluokitellussa sopimuksessa mukana olevat kansalliset turvallisuusviranomaiset tai nimetyt turvallisuusviranomaiset voivat kuitenkin sopia menettelystä, jonka mukaan yritysten tai muiden yksiköiden työntekijöiden vierailut voidaan järjestää suoraan.
         27.6.   EU:n turvaluokitellun tiedon lähettäminen ja kuljettaminen

                     a)

                     EU:n turvaluokitellun tiedon lähettämisen osalta sovelletaan näiden turvallisuussääntöjen II osan 21 jakson määräyksiä. Tällaisten määräysten täydentämiseksi sovelletaan jäsenvaltioissa voimassa olevia menettelyjä.

                     b)

                     Turvaluokiteltuihin sopimuksiin liittyvän EU:n turvaluokitellun aineiston kansainväliset kuljetukset toteutetaan jäsenvaltioiden kansallisten menettelyjen mukaisesti. Kansainvälisten kuljetusten turvallisuusjärjestelyjä tarkasteltaessa sovelletaan seuraavia periaatteita:

                                 —

                                 Turvallisuus varmistetaan kuljetuksen kaikissa vaiheissa ja kaikissa olosuhteissa, lähtöpisteestä aina lopulliseen määränpäähän saakka.

                                 —

                                 Lähetyksen suojauksen taso määritellään siihen sisältyvän aineiston korkeimman turvaluokan mukaisesti.

                                 —

                                 Kuljetuksia hoitaville yrityksille tehdään tarvittaessa laitoksen turvallisuusselvitys. Tällaisessa tapauksessa lähetystä hoitavasta henkilöstöstä on oltava tehty turvallisuusselvitys tähän jaksoon sisältyvien yhteisten vähimmäisvaatimusten mukaisesti.

                                 —

                                 Matkat tehdään mahdollisuuksien mukaan suoraan yhdestä paikasta toiseen ja niin nopeasti kuin olosuhteet sallivat.

                                 —

                                 Reittien olisi kuljettava mahdollisuuksien mukaan pelkästään EU:n jäsenvaltioiden kautta. EU:n ulkopuolisten maiden kautta kulkevia reittejä olisi käytettävä ainoastaan silloin, kun sekä lähettäjän että vastaanottajan kotivaltion kansallinen turvallisuusviranomainen tai nimetty turvallisuusviranomainen on antanut siihen luvan.

                                 —

                                 Ennen EU:n turvaluokitellun aineiston siirtämistä lähettäjä laatii kuljetussuunnitelman ja asianomainen kansallinen turvallisuusviranomainen tai nimetty turvallisuusviranomainen hyväksyy sen.”


title: 2007/210/EY: Neuvoston päätös, tehty 19 päivänä maaliskuuta 2007 , Euroopan yhteisön ja Malesian hallituksen välisen tiettyjä lentoliikenteen näkökohtia koskevan sopimuksen allekirjoittamisesta ja väliaikaisesta soveltamisesta

text:
               4.4.2007

               FI

               Euroopan unionin virallinen lehti

               L 94/26

         NEUVOSTON PÄÄTÖS,
   tehty 19 päivänä maaliskuuta 2007,
   Euroopan yhteisön ja Malesian hallituksen välisen tiettyjä lentoliikenteen näkökohtia koskevan sopimuksen allekirjoittamisesta ja väliaikaisesta soveltamisesta
   (2007/210/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 80 artiklan 2 kohdan yhdessä 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Neuvosto valtuutti 5 päivänä kesäkuuta 2003 komission aloittamaan kolmansien maiden kanssa neuvottelut voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla.

               (2)

               Komissio on neuvotellut yhteisön puolesta Malesian hallituksen kanssa sopimuksen tietyistä lentoliikenteen näkökohdista. Näissä neuvotteluissa se on noudattanut menettelyjä ja ohjeita, jotka on esitetty komission valtuuttamisesta aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla tehdyn neuvoston päätöksen liitteessä.

               (3)

               Komission neuvottelema sopimus olisi allekirjoitettava ja sitä olisi sovellettava väliaikaisesti sillä varauksella, että sopimus tehdään lopullisesti myöhemmin,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön sekä Malesian hallituksen välinen tiettyjä lentoliikenteen näkökohtia koskeva sopimus sillä edellytyksellä, että neuvosto tekee päätöksen sopimuksen tekemisestä.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa sopimus yhteisön puolesta sillä edellytyksellä, että sopimus tehdään.
   3 artikla
   Sopimusta sovelletaan väliaikaisesti sen voimaantuloon saakka sitä päivää seuraavan kuukauden ensimmäisestä päivästä, jona osapuolet ovat ilmoittaneet toisilleen tätä varten tarvittavien menettelyjen saattamisesta päätökseen.
   4 artikla
   Neuvoston puheenjohtaja oikeutetaan antamaan sopimuksen 9 artiklan 2 kohdassa tarkoitettu ilmoitus.

      Tehty Brysselissä 19 päivänä maaliskuuta 2007.

            Neuvoston puolesta

            Puheenjohtaja

         Horst SEEHOFER

    ---documentbreak---

               4.4.2007

               FI

               Euroopan unionin virallinen lehti

               L 94/28

         Euroopan yhteisön ja Malesian hallituksen välinen
   SOPIMUS
   tietyistä lentoliikenteen näkökohdista
   EUROOPAN YHTEISÖ
   ja
   MALESIAN HALLITUS, jäljempänä ’Malesia’,
   jäljempänä ’osapuolet’,
   jotka
   TUNNUSTAVAT, että Euroopan yhteisön jäsenvaltioiden ja Malesian kahdenvälisten lentoliikennesopimusten eräät määräykset, jotka ovat Euroopan yhteisön oikeuden vastaisia, on saatettava sen mukaisiksi, jotta Euroopan yhteisön ja Malesian väliselle lentoliikenteelle voidaan luoda asianmukainen oikeusperusta ja liikenteen jatkuvuus voidaan taata,
   TOTEAVAT, että Euroopan yhteisöllä on yksinomainen toimivalta useiden sellaisten näkökohtien osalta, jotka voivat sisältyä Euroopan yhteisön jäsenvaltioiden ja kolmansien maiden kahdenvälisiin lentoliikennesopimuksiin,
   TOTEAVAT, että johonkin jäsenvaltioon sijoittautuneilla yhteisön lentoliikenteen harjoittajilla on Euroopan yhteisön oikeuden nojalla oikeus syrjimättömään pääsyyn Euroopan yhteisön jäsenvaltioiden ja kolmansien maiden välisille lentoreiteille,
   OTTAVAT HUOMIOON, että Euroopan yhteisön ja tiettyjen kolmansien maiden välillä on tehty sopimuksia, joiden mukaan näiden kolmansien maiden kansalaiset voivat olla omistajina lentoyhtiöissä, joilla on Euroopan yhteisön lainsäädännön mukainen toimilupa,
   TOTEAVAT, että Euroopan yhteisön lainsäädännön mukaisesti lentoliikenteen harjoittajat eivät periaatteessa saa tehdä sopimuksia, jotka voivat vaikuttaa Euroopan yhteisön jäsenvaltioiden väliseen kauppaan ja joiden tavoitteena tai seurauksena on kilpailun estäminen, rajoittaminen tai vääristäminen,
   TUNNUSTAVAT, että Euroopan yhteisön jäsenvaltioiden ja Malesian välillä tehtyjen kahdenvälisten lentoliikennesopimusten määräykset, joissa i) vaaditaan tai suositaan sellaisten yritysten välisten sopimusten tekemistä, sellaisia yritysten yhteenliittymien päätöksiä tai sellaisia yhteisiä toimintatapoja, jotka estävät, vääristävät tai rajoittavat lentoliikenteen harjoittajien välistä kilpailua asianomaisilla reiteillä; tai ii) tehostetaan tällaisten sopimusten, päätösten tai toimintatapojen vaikutuksia; tai iii) annetaan lentoliikenteen harjoittajille tai muille yksityisille talouden toimijoille valta toteuttaa toimenpiteitä, joilla estetään, vääristetään tai rajoitetaan lentoliikenteen harjoittajien välistä kilpailua asianomaisilla reiteillä, saattavat tehdä yrityksiin sovellettavista kilpailusäännöistä tehottomia,
   TOTEAVAT, että näiden neuvottelujen yhteydessä Euroopan yhteisön tarkoituksena ei ole vaikuttaa Euroopan yhteisön ja Malesian välisen lentoliikenteen kokonaismäärään tai yhteisön lentoliikenteen harjoittajien ja Malesian lentoliikenteen harjoittajien väliseen tasapainoon eikä neuvotella muutoksia voimassa olevien kahdenvälisten lentoliikennesopimusten liikenneoikeuksia koskeviin määräyksiin,
   OVAT SOPINEET SEURAAVAA:
   1 artikla
   Yleiset määräykset
   1.   Tässä sopimuksessa ’jäsenvaltioilla’ tarkoitetaan Euroopan yhteisön jäsenvaltioita.
   2.   Kun jossain liitteessä I mainitussa sopimuksessa viitataan kyseisen sopimuksen osapuolena olevan jäsenvaltion kansalaisiin, tämän on katsottava viittaavan Euroopan yhteisön jäsenvaltioiden kansalaisiin.
   3.   Kun jossain liitteessä I mainitussa sopimuksessa viitataan kyseisen sopimuksen osapuolena olevan jäsenvaltion lentoliikenteen harjoittajiin tai lentoyhtiöihin, tämän on katsottava viittaavan kyseisen jäsenvaltion nimeämiin lentoliikenteen harjoittajiin tai lentoyhtiöihin.
   2 artikla
   Jäsenvaltion suorittama nimeäminen
   1.   Tämän artiklan 2 kohdan määräykset ovat ensisijaisia liitteessä II olevassa a kohdassa lueteltujen artiklojen niihin määräyksiin nähden, jotka koskevat kyseisen jäsenvaltion suorittamaa lentoliikenteen harjoittajan nimeämistä ja Malesian lentoliikenteen harjoittajalle myöntämiä liikennöintilupia ja muita lupia, ja tämän artiklan 3 kohdan määräykset ovat ensisijaisia liitteessä II olevassa b kohdassa lueteltujen artiklojen niihin määräyksiin nähden, jotka koskevat lentoliikenteen harjoittajan liikennöintilupien tai muiden lupien epäämistä, peruuttamista, tilapäistä peruuttamista tai rajoittamista.
   2.   Saatuaan ilmoituksen jäsenvaltion tekemästä nimeämisestä Malesian on myönnettävä asianmukaiset liikennöintiluvat ja muut luvat mahdollisimman pienellä menettelyihin liittyvällä viiveellä edellyttäen, että

               i)

               lentoliikenteen harjoittaja on sijoittautunut nimeävän jäsenvaltion alueelle Euroopan yhteisön perustamissopimuksen mukaisesti ja sillä on Euroopan yhteisön lainsäädännön mukainen voimassa oleva liikennelupa; ja

               ii)

               lentoliikenteen harjoittaja on lentotoimintaluvan myöntämisestä vastaavan jäsenvaltion jatkuvan ja tehokkaan viranomaisvalvonnan alainen ja asianomainen ilmailuviranomainen on mainittu selvästi nimeämisessä; ja

               iii)

               lentoliikenteen harjoittajan päätoimipaikka on voimassa olevan liikenneluvan myöntäneen jäsenvaltion alueella; ja

               iv)

               lentoliikenteen harjoittaja on jäsenvaltioiden ja/tai jäsenvaltioiden kansalaisten ja/tai muiden liitteessä III lueteltujen valtioiden ja/tai niiden kansalaisten omistuksessa ja tosiasiallisessa määräysvallassa joko suoraan tai osake-enemmistön kautta.

         3.   Malesia voi evätä tai peruuttaa kokonaan tai tilapäisesti jäsenvaltion nimeämän lentoliikenteen harjoittajan liikennöintiluvat tai muut luvat tai rajoittaa niiden käyttöä, jos

               i)

               lentoliikenteen harjoittaja ei ole sijoittautunut nimeävän jäsenvaltion alueelle Euroopan yhteisön perustamissopimuksen mukaisesti tai sillä ei ole Euroopan yhteisön lainsäädännön mukaista voimassa olevaa liikennelupaa; tai

               ii)

               lentoliikenteen harjoittaja ei ole lentotoimintaluvan myöntämisestä vastaavan jäsenvaltion jatkuvan ja tehokkaan viranomaisvalvonnan alainen tai asianomaista ilmailuviranomaista ei ole mainittu selvästi nimeämisessä; tai

               iii)

               lentoliikenteen harjoittaja ei ole jäsenvaltioiden ja/tai jäsenvaltioiden kansalaisten ja/tai muiden liitteessä III lueteltujen valtioiden ja/tai niiden kansalaisten omistuksessa tai tosiasiallisessa määräysvallassa joko suoraan tai osake-enemmistön kautta; tai

               iv)

               lentoliikenteen harjoittajalla on jo liikennöintilupa Malesian ja jonkin toisen jäsenvaltion kahdenvälisen sopimuksen nojalla, ja Malesia voi osoittaa, että käyttämällä tämän sopimuksen mukaisia liikenneoikeuksiaan reitillä, johon sisältyy jokin paikka kyseisessä toisessa jäsenvaltiossa, lentoliikenteen harjoittaja kiertäisi mainitussa toisessa sopimuksessa määrättyjä liikenneoikeuksiin kohdistuvia rajoituksia; tai

               v)

               nimetyllä lentoliikenteen harjoittajalla on jäsenvaltion myöntämä lentotoimintalupa, asianomaisen jäsenvaltion ja Malesian välillä ei ole kahdenvälistä lentoliikennesopimusta ja tämä jäsenvaltio on evännyt liikenneoikeuksia Malesian nimeämiltä lentoliikenteen harjoittajilta.

         Malesia ei saa tämän kohdan mukaisia oikeuksia käyttäessään harjoittaa kansallisuuteen perustuvaa syrjintää yhteisön lentoliikenteen harjoittajien välillä.
   3 artikla
   Turvallisuus
   1.   Tämän artiklan 2 kohdan määräyksillä täydennetään liitteessä II olevassa c kohdassa lueteltujen artiklojen vastaavia määräyksiä.
   2.   Jos jäsenvaltio (ensimmäinen jäsenvaltio) on nimennyt lentoliikenteen harjoittajan, jonka viranomaisvalvonnasta ja sen jatkuvuudesta vastaa jokin toinen jäsenvaltio, lentoliikenteen harjoittajan nimenneen ensimmäisen jäsenvaltion ja Malesian välisen sopimuksen turvallisuusmääräysten nojalla Malesialle kuuluvia oikeuksia sovelletaan myös turvallisuusvaatimusten hyväksymiseen, noudattamiseen tai ylläpitämiseen kyseisen toisen jäsenvaltion toimesta sekä kyseisen lentoliikenteen harjoittajan liikennöintiluvan myöntämiseen.
   4 artikla
   Lentopolttoaineen verotus
   1.   Tämän artiklan 2 kohdan määräyksillä täydennetään liitteessä II olevassa d kohdassa lueteltujen artiklojen vastaavia määräyksiä.
   2.   Mikään liitteessä II olevassa d kohdassa lueteltujen sopimusten kohta ei, niissä mahdollisesti olevista päinvastaisista määräyksistä huolimatta, saa estää jäsenvaltioita määräämästä syrjimättömin perustein veroja, tulleja tai muita maksuja alueellaan toimitetulle polttoaineelle, jota käytetään Malesian nimeämän lentoliikenteen harjoittajan ilma-aluksessa, joka liikennöi asianomaisen jäsenvaltion alueella sijaitsevan paikan ja saman jäsenvaltion alueella sijaitsevan toisen paikan tai jonkin toisen jäsenvaltion alueella sijaitsevan paikan välillä.
   5 artikla
   Kuljetustariffit Euroopan yhteisön sisällä
   1.   Tämän artiklan 2 kohdan määräyksillä täydennetään liitteessä II olevassa e kohdassa lueteltujen artiklojen vastaavia määräyksiä.
   2.   Tariffeihin, joita Malesian nimeämät lentoliikenteen harjoittajat perivät kokonaan Euroopan yhteisön alueella tapahtuvasta kuljetuksesta sellaisen liitteessä I mainitun sopimuksen nojalla, johon sisältyy liitteessä II olevassa e kohdassa mainittu määräys, sovelletaan Euroopan yhteisön lainsäädäntöä.
   6 artikla
   Yhteensopivuus kilpailusääntöjen kanssa
   1.   Mikään liitteessä I luetelluissa sopimuksissa ei, niissä mahdollisesti olevista päinvastaisista määräyksistä huolimatta, saa i) suosia sellaisia yritysten välillä tehtäviä sopimuksia, sellaisia yritysten yhteenliittymien päätöksiä tai sellaisia yhteisiä toimintatapoja, jotka estävät, vääristävät tai rajoittavat kilpailua; ii) vahvistaa tällaisten sopimusten, päätösten tai yhteisten toimintatapojen vaikutuksia; tai iii) antaa yksityisille talouden toimijoille valtaa toimenpiteisiin, joilla estetään, vääristetään tai rajoitetaan kilpailua.
   2.   Liitteessä I lueteltujen sopimusten määräyksiä ei sovelleta, jos ne ovat ristiriidassa tämän artiklan 1 kohdan kanssa.
   7 artikla
   Sopimuksen liitteet
   Tämän sopimuksen liitteet ovat sen erottamaton osa.
   8 artikla
   Tarkistaminen tai muuttaminen
   Osapuolet voivat milloin tahansa yhteisellä hyväksynnällä tarkistaa tai muuttaa tätä sopimusta.
   9 artikla
   Voimaantulo ja väliaikainen soveltaminen
   1.   Tämä sopimus tulee voimaan päivänä, jona osapuolet ovat ilmoittaneet kirjallisesti toisilleen, että sopimuksen voimaan saattamisen edellyttämät sisäiset menettelyt on saatettu päätökseen.
   2.   Sen estämättä, mitä 1 kohdassa määrätään, osapuolet sopivat soveltavansa sopimusta väliaikaisesti sitä päivää seuraavan kuukauden ensimmäisestä päivästä, jona osapuolet ovat ilmoittaneet toisilleen tätä varten tarvittavien menettelyjen saattamisesta päätökseen.
   3.   Jäsenvaltioiden ja Malesian väliset sopimukset ja muut järjestelyt, jotka eivät vielä ole tulleet voimaan tämän sopimuksen allekirjoituspäivänä ja joita ei sovelleta väliaikaisesti, luetellaan liitteessä I olevassa b kohdassa. Tätä sopimusta sovelletaan kaikkiin tällaisiin sopimuksiin ja järjestelyihin, kun ne tulevat voimaan tai kun niitä sovelletaan väliaikaisesti.
   10 artikla
   Voimassaolon päättyminen
   1.   Jos jokin liitteessä I mainittu sopimus irtisanotaan, kaikkien tämän sopimuksen määräysten, jotka liittyvät kyseiseen liitteessä I mainittuun sopimukseen, voimassaolo päättyy samaan aikaan.
   2.   Jos kaikki liitteessä I mainitut sopimukset irtisanotaan, tämän sopimuksen voimassaolo päättyy samaan aikaan.

      TÄMÄN VAKUUDEKSI alla mainitut asianmukaisesti valtuutetut edustajat ovat allekirjoittaneet tämän sopimuksen.
      Tämä sopimus on tehty Brysselissä kahdentenakymmenentenätoisena päivänä maaliskuuta vuonna kaksituhattaseitsemän kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja malaijin kielellä.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Kominità Ewropea
         Voor de Europese Gemeenschap
         W imieniu Wspólnoty Europejskiej
         Pela Communidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За правителството на Малайзия
         Por el Gobierno de Malasia
         Za vládu Malajsie
         For Malaysias regering
         Für die Regierung Malaysias
         Malaisia valitsuse nimel
         Για την Κυβέρνηση της Μαλαισίας
         For the Government of Malaysia
         Pour le gouvernement de la Malaisie
         Per il governo della Malaysia
         Malaizijas valdības vārdā
         Malaizijos Vyriausybės vardu
         Malaijzia Kormánya részéről
         Għall-Gvern tal-Malažja
         Voor de Regering van Maleisië
         W imieniu Rządu Malezji
         Pelo Governo da Malásia
         Pentru Guvernul Malaeziei
         Za vládu Malajzie
         Za Vlado Malezije
         Malesian hallituksen puolesta
         För Malaysias regering

   LIITE I
   Luettelo tämän sopimuksen 1 artiklassa tarkoitetuista sopimuksista

               a)

               Malesian ja Euroopan yhteisön jäsenvaltioiden väliset lentoliikennesopimukset, jotka on tehty, allekirjoitettu ja/tai joita sovelletaan väliaikaisesti tämän sopimuksen allekirjoituspäivänä

                           —

                           Itävallan liittohallituksen ja Malesian hallituksen välinen sopimus niiden alueiden välisestä ja niiden kautta edelleen tapahtuvasta lentoliikenteestä, allekirjoitettu Kuala Lumpurissa 22 päivänä marraskuuta 1976, jäljempänä liitteessä II ’Malesia–Itävalta-sopimus’;
                           sellaisena kuin se on muutettuna Wienissä 23 päivänä elokuuta 1990 tehdyllä yhteisymmärryspöytäkirjalla;
                           sellaisena kuin se on viimeksi muutettuna Kuala Lumpurissa 14 päivänä syyskuuta 1994 tehdyllä verbaalinootilla;

                           —

                           Belgian kuningaskunnan hallituksen ja Malesian hallituksen välinen sopimus niiden alueiden välisestä ja niiden kautta edelleen tapahtuvasta lentoliikenteestä, allekirjoitettu Kuala Lumpurissa 26 päivänä helmikuuta 1974, jäljempänä liitteessä II ’Malesia–Belgia-sopimus’;
                           sellaisena kuin se on muutettuna Brysselissä 25 päivänä heinäkuuta 1978 tehdyllä yhteisesti hyväksytyllä pöytäkirjamerkinnällä;
                           sellaisena kuin se on viimeksi muutettuna Kuala Lumpurissa 14 päivänä lokakuuta 1993 tehdyllä yhteisesti hyväksytyllä pöytäkirjamerkinnällä;

                           —

                           Tšekkoslovakian sosialistisen tasavallan hallituksen ja Malesian hallituksen välinen sopimus niiden alueiden välisestä ja niiden kautta edelleen tapahtuvasta lentoliikenteestä, allekirjoitettu Prahassa 2 päivänä toukokuuta 1973, jäljempänä liitteessä II ’Malesia–Tšekki-sopimus’;
                           luettava yhdessä Prahassa 2 päivänä toukokuuta 1973 allekirjoitetun yhteisymmärryspöytäkirjan kanssa;

                           —

                           Tanskan kuningaskunnan hallituksen ja Malesian hallituksen välinen sopimus niiden alueiden välisestä ja niiden kautta edelleen tapahtuvasta lentoliikenteestä, allekirjoitettu Kuala Lumpurissa 19 päivänä lokakuuta 1967, jäljempänä liitteessä 2 ’Malesia–Tanska-sopimus’;

                           —

                           Tanskan kuningaskunnan hallituksen ja Malesian hallituksen välisen lentoliikennesopimuksen luonnos, parafoitu 1997 ja 2002, jäljempänä liitteessä II ’Malesia–Tanska-sopimuksen luonnos’;

                           —

                           Suomen tasavallan hallituksen ja Malesian hallituksen välinen sopimus niiden alueiden välisestä ja niiden kautta edelleen tapahtuvasta lentoliikenteestä, allekirjoitettu Kuala Lumpurissa 6 päivänä marraskuuta 1997, jäljempänä liitteessä II ’Malesia–Suomi-sopimus’;
                           luettava yhdessä Kuala Lumpurissa 15 päivänä syyskuuta 1997 tehdyn yhteisymmärryspöytäkirjan kanssa;

                           —

                           Ranskan tasavallan hallituksen ja Malesian tasavallan välinen lentoliikennesopimus, allekirjoitettu Kuala Lumpurissa 22 päivänä toukokuuta 1967, jäljempänä liitteessä II ’Malesia–Ranska-sopimus’;

                           —

                           Saksan liittohallituksen ja Malesian hallituksen välinen sopimus niiden alueiden välisestä ja niiden kautta edelleen tapahtuvasta lentoliikenteestä, allekirjoitettu Kuala Lumpurissa 23 päivänä heinäkuuta 1968, jäljempänä liitteessä II ’Malesia–Saksa-sopimus’;

                           —

                           Unkarin tasavallan hallituksen ja Malesian hallituksen välinen sopimus niiden alueiden välisestä ja niiden kautta edelleen tapahtuvasta lentoliikenteestä, allekirjoitettu Kuala Lumpurissa 19 päivänä helmikuuta 1993, jäljempänä liitteessä II ’Malesia–Unkari-sopimus’;

                           —

                           Irlannin hallituksen ja Malesian hallituksen välinen lentoliikennesopimus, allekirjoitettu Shannonissa 17 päivänä helmikuuta 1992, jäljempänä liitteessä II ’Malesia–Irlanti-sopimus’;

                           —

                           Malesian hallituksen ja Italian tasavallan hallituksen välinen lentoliikennesopimus, allekirjoitettu Kuala Lumpurissa 23 päivänä maaliskuuta 1995, jäljempänä liitteessä II ’Malesia–Italia-sopimus’;
                           luettava yhdessä Roomassa 30 päivänä marraskuuta 1994 tehdyn luottamuksellisen yhteisymmärryspöytäkirjan kanssa;
                           sellaisena kuin se on muutettuna Kuala Lumpurisssa 18 päivänä heinäkuuta 1997 tehdyllä luottamuksellisella yhteisymmärryspöytäkirjalla;
                           sellaisena kuin se on muutettuna Roomassa 18 päivänä toukokuuta 2005 Malesian ja Italian välillä käytyjen neuvottelujen hyväksytyssä pöytäkirjassa;
                           sellaisena kuin se on viimeksi muutettuna Lontoossa 18 päivänä heinäkuuta 2006 tehdyllä yhteisymmärryspöytäkirjalla.

                           —

                           Malesian hallituksen ja Luxemburgin suurherttuakunnan hallituksen välinen lentoliikennesopimus, parafoitu Kuala Lumpurissa 19 päivänä heinäkuuta 2002 Kuala Lumpurissa 19 päivänä heinäkuuta 2002 allekirjoitetun luottamuksellisen yhteisymmärryspöytäkirjan liitteenä II, jäljempänä liitteessä II ’Malesia–Luxemburg-sopimus’;

                           —

                           Maltan tasavallan hallituksen ja Malesian hallituksen välinen sopimus niiden alueiden välisestä ja niiden kautta edelleen tapahtuvasta lentoliikenteestä, allekirjoitettu Malesiassa 12 päivänä lokakuuta 1993, jäljempänä liitteessä II ’Malesia–Malta-sopimus’;
                           luettava yhdessä Vallettassa 28 päivänä helmikuuta 1984 tehdyn yhteisymmärryspöytäkirjan kanssa;

                           —

                           Alankomaiden kuningaskunnan hallituksen ja Malesian hallituksen välinen sopimus niiden alueiden välisestä ja niiden kautta edelleen tapahtuvasta lentoliikenteestä, allekirjoitettu Kuala Lumpurissa 15 päivänä joulukuuta 1966, jäljempänä liitteessä II ’Malesia–Alankomaat-sopimus’;
                           sellaisena kuin se on muutettuna 25 päivänä maaliskuuta 1988 tehdyllä noottien vaihdolla; sellaisena kuin se on muutettuna 23 päivänä lokakuuta 1991 tehdyllä luottamuksellisella yhteisymmärryspöytäkirjalla;
                           sellaisena kuin se on muutettuna Kuala Lumpurissa 10 päivänä toukokuuta 1993 tehdyllä noottien vaihdolla;
                           sellaisena kuin se on viimeksi muutettuna luottamuksellisella yhteisymmärryspöytäkirjalla, joka on Kuala Lumpurissa 19 päivänä syyskuuta 1995 tehdyn yhteisesti hyväksytyn pöytäkirjamerkinnän lisäys A;
                           sellaisena kuin se on viimeksi muutettuna Kuala Lumpurissa 23 päivänä toukokuuta 1996 tehdyllä noottien vaihdolla;

                           —

                           Puolan kansantasavallan hallituksen ja Malesian hallituksen välinen siviili-ilmailusopimus, allekirjoitettu Kuala Lumpurissa 24 päivänä maaliskuuta 1975, jäljempänä liitteessä II ’Malesia–Puola-sopimus’;
                           luettava yhdessä Puolan kansantasavallan hallituksen ja Malesian hallituksen väliseen siviili-ilmailusopimukseen liitetyn, 5 päivänä heinäkuuta 1974 tehdyn pöytäkirjan kanssa;

                           —

                           Malesian hallituksen ja Portugalin tasavallan välinen sopimus niiden alueiden välisestä ja niiden kautta edelleen tapahtuvasta lentoliikenteestä, joka on parafoitu ja joka on Kuala Lumpurissa 19 päivänä toukokuuta 1998 tehdyn yhteisymmärryspöytäkirjan liite II, jäljempänä liitteessä II ’Malesia–Portugali-sopimus’;

                           —

                           Romanian sosialistisen tasavallan hallituksen ja Malesian hallituksen välinen siviili-ilmailusopimus, tehty Kuala Lumpurissa 26 päivänä marraskuuta 1982, jäljempänä liitteessä II ’Malesia–Romania-sopimus’;

                           —

                           Slovenian tasavallan hallituksen ja Malesian hallituksen välinen sopimus niiden alueiden välisestä ja niiden kautta edelleen tapahtuvasta lentoliikenteestä, allekirjoitettu Ljubljanassa 28 päivänä lokakuuta 1997, jäljempänä liitteessä II ’Malesia–Slovenia-sopimus’;

                           —

                           Espanjan hallituksen ja Malesian hallituksen välinen lentoliikennesopimus, allekirjoitettu Kuala Lumpurissa 23 päivänä maaliskuuta 1993, jäljempänä liitteessä II ’Malesia–Espanja-sopimus’;

                           —

                           Ruotsin kuningaskunnan hallituksen ja Malesian hallituksen välinen sopimus niiden alueiden välisestä ja niiden kautta edelleen tapahtuvasta lentoliikenteestä, allekirjoitettu Kuala Lumpurissa 19 päivänä lokakuuta 1967, jäljempänä liitteessä II ’Malesia–Ruotsi-sopimus’;

                           —

                           Ruotsin kuningaskunnan hallituksen ja Malesian hallituksen välisen lentoliikennesopimuksen luonnos, parafoitu 1997 ja 2002, jäljempänä liitteessä II ’Malesia–Ruotsi-sopimuksen luonnos’;

                           —

                           Ison-Britannian ja Pohjois-Irlannin yhdistyneen kuningaskunnan hallituksen ja Malesian hallituksen välinen sopimus kummankin maan alueiden välisestä ja niiden kautta edelleen tapahtuvasta lentoliikenteestä, allekirjoitettu Lontoossa 24 päivänä toukokuuta 1973, jäljempänä liitteessä II ’Malesia–Yhdistynyt kuningaskunta -sopimus’;
                           sellaisena kuin se on muutettuna Kuala Lumpurissa 14 päivänä syyskuuta 1993 tehdyllä noottien vaihdolla;
                           sellaisena kuin se on viimeksi muutettuna Lontoossa 18 päivänä tammikuuta 2006 tehdyllä yhteisymmärryspöytäkirjalla.

               b)

               Malesian ja Euroopan yhteisön jäsenvaltioiden välillä parafoidut tai allekirjoitetut lentoliikennesopimukset ja muut järjestelyt, jotka eivät ole vielä tulleet voimaan ja joita ei sovelleta väliaikaisesti tämän sopimuksen allekirjoituspäivänä

                           —

                           Bulgarian kansantasavallan ja Malesian hallituksen välinen sopimus niiden alueiden välisestä ja niiden kautta edelleen tapahtuvasta lentoliikenteestä, parafoitu Sofiassa 23 päivänä helmikuuta 1984, jäljempänä liitteessä II 'Malesia–Bulgaria-sopimus'; luettava yhdessä Kuala Lumpurissa 2 päivänä lokakuuta 1991 tehdyn luottamuksellisen yhteisymmärryspöytäkirjan kanssa;

                           —

                           Malesia–Yhdistynyt kuningaskunta -sopimusta muuttavan yhteisymmärryspöytäkirjan luonnos, joka on Kuala Lumpurissa 15 päivänä joulukuuta 2004 tehdyn hyväksytyn pöytäkirjan lisäys 1.

         LIITE II
   Luettelo liitteessä 1 lueteltujen sopimusten artikloista, joihin viitataan tämän sopimuksen 2–6 artiklassa

               a)

               Jäsenvaltion suorittama nimeäminen:

                           —

                           Malesia–Itävalta-sopimuksen 3 artiklan 1–3 kohta;

                           —

                           Malesia–Belgia-sopimuksen 2 artikla;

                           —

                           Malesia–Bulgaria-sopimuksen 3 artiklan 1–3 kohta;

                           —

                           Malesia–Tšekki-sopimuksen 3 artiklan 1–3 kohta;

                           —

                           Malesia–Tanska-sopimuksen II artikla;

                           —

                           Malesia–Tanska-sopimuksen luonnoksen 3 artikla;

                           —

                           Malesia–Ranska-sopimuksen 3 artiklan 1–3 kohta;

                           —

                           Malesia–Saksa-sopimuksen 3 artiklan 1–3 kohta;

                           —

                           Malesia–Suomi-sopimuksen 3 artikla;

                           —

                           Malesia–Unkari-sopimuksen 3 artiklan 1–3 kohta;

                           —

                           Malesia–Irlanti-sopimuksen 3 artiklan 1–2 kohta;

                           —

                           Malesia–Italia-sopimuksen 4 artikla;

                           —

                           Malesia–Malta-sopimuksen 3 artikla;

                           —

                           Malesia–Alankomaat-sopimuksen 3 artiklan 1–3 kohta;

                           —

                           Malesia–Puola-sopimuksen 3 artikla;

                           —

                           Malesia–Portugali-sopimuksen 3 artiklan 1–3 kohta;

                           —

                           Malesia–Romania-sopimuksen 3 artiklan 1–3 kohta;

                           —

                           Malesia–Slovenia-sopimuksen 3 artiklan 1–3 kohta;

                           —

                           Malesia–Espanja-sopimuksen 3 artikla;

                           —

                           Malesia–Ruotsi-sopimuksen II artikla;

                           —

                           Malesia–Ruotsi-sopimuksen luonnoksen 3 artikla;

                           —

                           Malesia–Yhdistynyt kuningaskunta -sopimuksen 3 artiklan 1–3 kohta.

               b)

               Liikennöintilupien tai muiden lupien epääminen, peruuttaminen kokonaan tai tilapäisesti tai niiden rajoittaminen:

                           —

                           Malesia–Itävalta-sopimuksen 3 artiklan 4–7 kohta;

                           —

                           Malesia–Belgia-sopimuksen 3 artikla;

                           —

                           Malesia–Bulgaria-sopimuksen 3 artiklan 4–6 kohta;

                           —

                           Malesia–Tšekki-sopimuksen 3 artiklan 4–6 kohta;

                           —

                           Malesia–Tanska-sopimuksen III artikla;

                           —

                           Malesia–Tanska-sopimuksen luonnoksen 4 artikla;

                           —

                           Malesia–Suomi-sopimuksen 4 artikla;

                           —

                           Malesia–Ranska-sopimuksen 3 artiklan 4–6 kohta;

                           —

                           Malesia–Saksa-sopimuksen 3 artiklan 4–6 kohta;

                           —

                           Malesia–Unkari-sopimuksen 3 artiklan 4–6 kohta;

                           —

                           Malesia–Irlanti-sopimuksen 3 artiklan 3–6 kohta;

                           —

                           Malesia–Italia-sopimuksen 5 artikla;

                           —

                           Malesia–Malta-sopimuksen 4 artikla;

                           —

                           Malesia–Alankomaat-sopimuksen 3 artiklan 4–6 kohta;

                           —

                           Malesia–Puola-sopimuksen 4 artikla;

                           —

                           Malesia–Portugali-sopimuksen 3 artiklan 4–6 kohta;

                           —

                           Malesia–Romania-sopimuksen 3 artiklan 4–6 kohta;

                           —

                           Malesia–Slovenia-sopimuksen 3 artiklan 4–6 kohta;

                           —

                           Malesia–Espanja-sopimuksen 4 artikla;

                           —

                           Malesia–Ruotsi-sopimuksen III artikla;

                           —

                           Malesia–Ruotsi-sopimuksen luonnoksen 4 artikla;

                           —

                           Malesia–Yhdistynyt kuningaskunta -sopimuksen 3 artiklan 4–6 kohta.

               c)

               Turvallisuus:

                           —

                           Malesia–Belgia-sopimuksen 7 artikla;

                           —

                           Malesia–Tanska-sopimuksen luonnoksen 15 artikla;

                           —

                           Malesia–Unkari-sopimuksen 9 artikla;

                           —

                           Malesia–Italia-sopimuksen 10 artikla;

                           —

                           Malesia–Luxemburg-sopimuksen 6 artikla;

                           —

                           Malesia–Portugali-sopimuksen 11 artikla;

                           —

                           Malesia–Romania-sopimuksen 7 artikla;

                           —

                           Malesia–Espanja-sopimuksen 11 artikla;

                           —

                           Malesia–Ruotsi-sopimuksen luonnoksen 15 artikla;

                           —

                           Malesia–Yhdistynyt kuningaskunta -sopimuksen 9 A artikla.

               d)

               Lentopolttoaineen verotus:

                           —

                           Malesia–Itävalta-sopimuksen 4 artikla;

                           —

                           Malesia–Belgia-sopimuksen 4 artikla;

                           —

                           Malesia–Bulgaria-sopimuksen 4 artikla;

                           —

                           Malesia–Tšekki-sopimuksen 4 artikla;

                           —

                           Malesia–Tanska-sopimuksen IV artikla;

                           —

                           Malesia–Tanska-sopimuksen luonnoksen 6 artikla;

                           —

                           Malesia–Suomi-sopimuksen 5 artikla;

                           —

                           Malesia–Ranska-sopimuksen 4 artikla;

                           —

                           Malesia–Saksa-sopimuksen 4 artikla;

                           —

                           Malesia–Unkari-sopimuksen 4 artikla;

                           —

                           Malesia–Irlanti-sopimuksen 11 artikla;

                           —

                           Malesia–Italia-sopimuksen 6 artikla;

                           —

                           Malesia–Luxemburg-sopimuksen 9 artikla;

                           —

                           Malesia–Malta-sopimuksen 5 artikla;

                           —

                           Malesia–Alankomaat-sopimuksen 4 artikla;

                           —

                           Malesia–Puola-sopimuksen 6 artikla;

                           —

                           Malesia–Portugali-sopimuksen 4 artikla;

                           —

                           Malesia–Romania-sopimuksen 4 artikla;

                           —

                           Malesia–Slovenia-sopimuksen 4 artikla;

                           —

                           Malesia–Espanja-sopimuksen 5 artikla;

                           —

                           Malesia–Ruotsi-sopimuksen IV artikla;

                           —

                           Malesia–Ruotsi-sopimuksen luonnoksen 6 artikla;

                           —

                           Malesia–Yhdistynyt kuningaskunta -sopimuksen 4 artikla.

               e)

               Kuljetustariffit Euroopan yhteisön sisällä:

                           —

                           Malesia–Itävalta-sopimuksen 7 artikla;

                           —

                           Malesia–Belgia-sopimuksen 10 artikla;

                           —

                           Malesia–Bulgaria-sopimuksen 8 artikla;

                           —

                           Malesia–Tšekki-sopimuksen 7 artikla;

                           —

                           Malesia–Tanska-sopimuksen VII artikla;

                           —

                           Malesia–Tanska-sopimuksen luonnoksen 11 artikla;

                           —

                           Malesia–Suomi-sopimuksen 10 artikla;

                           —

                           Malesia–Ranska-sopimuksen 7 artikla;

                           —

                           Malesia–Saksa-sopimuksen 7 artikla;

                           —

                           Malesia–Espanja-sopimuksen 7 artikla;

                           —

                           Malesia–Unkari-sopimuksen 8 artikla;

                           —

                           Malesia–Irlanti-sopimuksen 6 artikla;

                           —

                           Malesia–Italia-sopimuksen 8 artikla;

                           —

                           Malesia–Luxemburg-sopimuksen 11 artikla;

                           —

                           Malesia–Malta-sopimuksen 10 artikla;

                           —

                           Malesia–Alankomaat-sopimuksen 7 artikla;

                           —

                           Malesia–Puola-sopimuksen 10 artikla;

                           —

                           Malesia–Portugali-sopimuksen 9 artikla;

                           —

                           Malesia–Romania-sopimuksen 9 artikla;

                           —

                           Malesia–Slovenia-sopimuksen 8 artikla;

                           —

                           Malesia–Ruotsi-sopimuksen VII artikla;

                           —

                           Malesia–Ruotsi-sopimuksen luonnoksen 11 artikla;

                           —

                           Malesia–Yhdistynyt kuningaskunta -sopimuksen 7 artikla.

         LIITE III
   Luettelo tämän sopimuksen 2 artiklassa tarkoitetuista muista valtioista

               a)

               Islannin tasavalta (Euroopan talousalueesta tehdyn sopimuksen nojalla);

               b)

               Liechtensteinin ruhtinaskunta (Euroopan talousalueesta tehdyn sopimuksen nojalla);

               c)

               Norjan kuningaskunta (Euroopan talousalueesta tehdyn sopimuksen nojalla);

               d)

               Sveitsin valaliitto (Euroopan yhteisön ja Sveitsin valaliiton välisen lentoliikennesopimuksen nojalla).


Avis juridique important

|

32001D0761

2001/761/Euratom: Neuvoston päätös, tehty 27 päivänä syyskuuta 2001, komission valtuuttamisesta tekemään kaksi Euroopan atomienergiayhteisön (Euratom) ja Venäjän federaation hallituksen välistä yhteistyösopimusta ydinturvallisuuden ja hallitun ydinfuusion alalla

Virallinen lehti nro L 287 , 31/10/2001 s. 0021 - 0022

Neuvoston päätös,tehty 27 päivänä syyskuuta 2001,komission valtuuttamisesta tekemään kaksi Euroopan atomienergiayhteisön (Euratom) ja Venäjän federaation hallituksen välistä yhteistyösopimusta ydinturvallisuuden ja hallitun ydinfuusion alalla(2001/761/Euratom)EUROOPAN UNIONIN NEUVOSTO, jokaottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,ottaa huomioon 1 päivänä joulukuuta 1997 voimaan tulleen, Euroopan yhteisöjen ja niiden jäsenvaltioiden sekä Venäjän federaation välisen kumppanuuden perustavan kumppanuus- ja yhteistyösopimuksen(1), jonka tavoitteena on tiiviin ydinalan yhteistyön luominen muun muassa panemalla täytäntöön kaksi ydinturvallisuutta ja lämpöydinfuusiota koskevaa sopimusta,ottaa huomioon komission ehdotuksen,sekä katsoo seuraavaa:(1) Komissio on 17 päivänä tammikuuta 1991 tehdyllä neuvoston päätöksellä hyväksyttyjen ohjeiden mukaisesti neuvotellut Euroopan atomienergiayhteisön ja Venäjän federaation välisen ydinturvallisuutta ja hallittua ydinfuusiota koskevat sopimukset.(2) Komissio olisi valtuutettava tekemään kyseiset sopimukset.(3) Neuvosto hyväksyi sopimukset komission ehdotuksesta 22 päivänä joulukuuta 1994. Myöhempi kehitys on kuitenkin tehnyt niiden tarkistamisen ja ajantasaistamisen välttämättömäksi. Tämän vuoksi 22 päivänä joulukuuta 1994 tehty neuvoston päätös olisi kumottava.(4) Neuvosto teki 22 päivänä joulukuuta 1998 päätöksen 1999/64/Euratom(2) viidennestä Euroopan atomienergiayhteisön (Euratom) tutkimus- ja koulutustoimintaa koskevasta puiteohjelmasta (1998-2002), johon sisältyy avaintoimintona hallittu lämpöydinfuusio.(5) Neuvosto hyväksyi 25 päivänä tammikuuta 1999 tehdyllä päätöksellään 1999/175/Euratom(3) ydinenergia-alan tutkimus- ja koulutustoimintaa koskevan Euroopan atomienergiayhteisön (Euratom) eritysohjelman vuosiksi 1998-2002,ON PÄÄTTÄNYT SEURAAVAA:1 artiklaKomissio valtuutetaan tekemään Venäjän federaation kanssa seuraavat kaksi sopimusta: Euroopan atomienergiayhteisön ja Venäjän federaation hallituksen yhteistyösopimus ydinturvallisuuden alalla sekä Euroopan atomienergiayhteisön ja Venäjän federaation hallituksen yhteistyösopimus hallitun ydinfuusion alalla.Näiden kahden sopimuksen tekstit ovat tämän päätöksen liitteenä(4).2 artiklaKumotaan 22 päivänä joulukuuta 1994 tehty neuvoston päätös, ja korvataan se tällä päätöksellä.Tehty Brysselissä 27 päivänä syyskuuta 2001.Neuvoston puolestaPuheenjohtajaR. Landuyt(1) EYVL L 327, 28.11.1997, s. 3.(2) EYVL L 26, 1.2.1999, s. 34.(3) EYVL L 64, 12.3.1999, s. 142.(4) Ks. tämän virallisen lehden sivu 23.


title: 2007/241/EY: Neuvoston päätös, tehty 27 päivänä maaliskuuta 2007 , Euroopan yhteisön ja Korean tasavallan hallituksen välisen tieteellistä ja teknologista yhteistyötä koskevan sopimuksen tekemisestä

text:
               24.4.2007

               FI

               Euroopan unionin virallinen lehti

               L 106/43

         NEUVOSTON PÄÄTÖS,
   tehty 27 päivänä maaliskuuta 2007,
   Euroopan yhteisön ja Korean tasavallan hallituksen välisen tieteellistä ja teknologista yhteistyötä koskevan sopimuksen tekemisestä
   (2007/241/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 170 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Euroopan yhteisön ja Korean tasavallan hallituksen tieteellistä ja teknologista yhteistyötä koskeva sopimus allekirjoitettiin yhteisön puolesta 22 päivänä marraskuuta 2006 Euroopan yhteisön ja Korean tasavallan hallituksen välisen tieteellistä ja teknologista yhteistyötä koskevan sopimuksen allekirjoittamisesta tehdyn neuvoston päätöksen (2) mukaisesti sillä edellytyksellä, että se mahdollisesti tehdään myöhemmin.

               (2)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Korean tasavallan hallituksen tieteellistä ja teknologista yhteistyötä koskeva sopimus.
   Sopimuksen teksti on tämän päätöksen liitteenä (3).
   2 artikla
   Neuvoston puheenjohtaja antaa yhteisön puolesta sopimuksen 12 artiklan 1 kohdan mukaisen ilmoituksen (4).

      Tehty Brysselissä 27 päivänä maaliskuuta 2007.

            Neuvoston puolesta

            Puheenjohtaja

         P. STEINBRÜCK

      (1)  Lausunto annettu 1. helmikuuta 2007 (ei vielä julkaistu virallisessa lehdessä).

      (2)  Katso tämän virallisen lehden sivu 44.

      (3)  Katso tämän virallisen lehden sivu 44.

      (4)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.
    ---documentbreak---

               24.4.2007

               FI

               Euroopan unionin virallinen lehti

               L 106/44

         Euroopan yhteisön ja Korean tasavallan hallituksen tieteellistä ja teknologista yhteistyötä koskeva
   SOPIMUS
   EUROOPAN YHTEISÖ
   (jäljempänä ’yhteisö’) ja
   KOREAN TASAVALLAN HALLITUS
   (jäljempänä ’Korea’),
   (jäljempänä ’osapuolet’), jotka
   OTTAVAT HUOMIOON, että yhteisö ja Korea harjoittavat tutkimusta, teknologian kehittämistä ja demonstrointia useilla molempien kannalta merkittävillä osa-alueilla, ja ovat tietoisia tieteellisen tietämyksen nopeasta kehityksestä ja sen myönteisestä vaikutuksesta kahdenvälisen ja kansainvälisen yhteistyön edistämiseen,
   HALUAVAT laajentaa tieteellistä ja teknologista yhteistyötä useilla molempien kannalta merkittävillä osa-alueilla luomalla tuloksellisen kumppanuuden rauhanomaisissa tarkoituksissa ja yhteistä hyötyä tavoitellen,
   TOTEAVAT, että tällainen yhteistyö ja sen tulosten soveltaminen edistävät osapuolten taloudellista ja sosiaalista kehitystä, ja
   HALUAVAT luoda yhteistyötoimien toteuttamiselle viralliset puitteet, jotka tehostavat osapuolten välistä tieteellistä ja teknologista yhteistyötä,
   OVAT SOPINEET SEURAAVAA:
   1 artikla
   Tarkoitus ja periaatteet
   1.   Osapuolet edistävät, kehittävät ja helpottavat tähän sopimukseen perustuvia yhteistyötoimia tieteen ja teknologian aloilla rauhanomaisissa tarkoituksissa tämän sopimuksen ja kummankin osapuolen lakien ja määräysten mukaisesti.
   2.   Tähän sopimukseen perustuvat yhteistyötoimet toteutetaan seuraavien periaatteiden mukaisesti:

               a)

               molemminpuolinen ja oikeudenmukainen osallistuminen ja hyöty;

               b)

               kummankin osapuolen vierailevien tutkijoiden mahdollisuus osallistua vastavuoroisesti toisen osapuolen tutkimuksen ja teknologian kehittämisen ohjelmiin ja hankkeisiin sekä käyttää toisen osapuolen tutkimuksen ja teknologian kehittämisen välineistöjä;

               c)

               yhteistyöhön mahdollisesti vaikuttavien tietojen oikea-aikainen vaihto;

               d)

               osaamisyhteiskunnan edistäminen osapuolten taloudellisen ja sosiaalisen kehityksen edistämiseksi ja

               e)

               immateriaalioikeuksien suojaaminen tämän sopimuksen liitteen II mukaisesti.

         2 artikla
   Määritelmät
   Tässä sopimuksessa tarkoitetaan:

               1)

               ’suorilla yhteistyötoimilla’ osapuolen välisiä yhteistyötoimia;

               2)

               ’epäsuorilla yhteistyötoimilla’ Koreaan ja yhteisöön sijoittautuneiden oikeussubjektien välisiä toimia, joissa Korean oikeussubjektit osallistuvat yhteisön puiteohjelmaan (jäljempänä ’puiteohjelma’) Euroopan yhteisön perustamissopimuksen 166 artiklan nojalla ja yhteisöön sijoittautuneet oikeussubjektit vastavuoroisesti Korean tutkimusohjelmiin tai -hankkeisiin puiteohjelman aloja vastaavilla tieteen ja teknologian aloilla;

               3)

               ’yhteistyötoimilla’ suoria ja epäsuoria yhteistyötoimia;

               4)

               ’oikeussubjektilla’ luonnollista henkilöä tai sijoittautumispaikkansa kansallisen oikeuden tai yhteisön oikeuden mukaisesti perustettua oikeushenkilöä, jolla on oikeushenkilöllisyys ja jolla voi olla omissa nimissään kaikentyyppisiä oikeuksia ja velvoitteita.

         3 artikla
   Yhteistyötoimet
   1.   Tämän sopimuksen perusteella toteutettaviin suoriin yhteistyötoimiin voivat sisältyä:

               a)

               eri muodoissa toteutettavat tapaamiset (joihin voivat kuulua myös asiantuntijatapaamiset), jotta voidaan keskustella ja vaihtaa tietoa yleisistä tai erityisistä tutkimusta ja teknologiaa koskevista aiheista sekä yksilöidä tutkimus- ja kehityshankkeita ja -ohjelmia, joita voidaan toteuttaa yhteistyössä;

               b)

               tiedonvaihto tutkimukseen ja kehittämiseen liittyvistä toimista, politiikasta, toimintatavoista, laeista ja määräyksistä;

               c)

               tutkijoiden, teknisen henkilöstön ja muiden asiantuntijoiden vierailut ja vaihto yleisiin tai erityisiin aiheisiin liittyen;

               d)

               jäljempänä 6 artiklassa tarkoitetun sekakomitean päättämien yhteistyöhankkeiden ja -ohjelmien täytäntöönpano osapuolen lakien ja määräysten mukaisesti ja

               e)

               jäljempänä 6 artiklassa tarkoitetun sekakomitean päättämät muut toimet, jotka toteutetaan tieteen ja teknologian aloilla osapuolen lakien ja määräysten mukaisesti.

         2.   Epäsuorien yhteistyötoimien kehittämiseksi ja jollei tämän sopimuksen liitteistä muuta johdu, mikä tahansa Koreaan tai yhteisöön sijoittautunut oikeussubjekti voi osapuolten lakien ja määräysten mukaisesti osallistua tutkimusohjelmiin tai -hankkeisiin, joita toinen osapuoli toteuttaa ja joihin sen oikeussubjektit voivat osallistua.
   4 artikla
   Täytäntöönpanomenettelyt
   1.   Osapuolet voivat sopia täytäntöönpanosäännöistä, joissa määritetään tähän sopimukseen perustuviin toimiin liittyvät yksityiskohdat ja menettelyt.
   2.   Kumpikin osapuoli voi antaa osapuolten tieteellisten ja teknologisten yhteistyötoimien toteutuksen erityisten instituutioiden tehtäväksi osapuolten välisten tieteellisten ja teknologisten yhteistyötoimien suoraa täytäntöönpanoa tai tukea varten.
   3.   Tieteelliset ja teknologiset yhteistyötoimet, joita osapuolet ovat tukeneet, kehittäneet ja edistäneet ja jotka on käynnistetty mutta joita ei ole saatettu päätökseen tämän sopimuksen voimaantulopäivään mennessä ja joista ei ole tehty erityisiä sopimuksia, kuuluvat mainitusta päivästä alkaen tämän sopimuksen soveltamisalaan.
   5 artikla
   Yhteistyön tehostaminen
   1.   Kummankin osapuolen on tehtävä kaikkensa tarjotakseen tähän sopimukseen perustuvia yhteistyötoimia toteuttaville oikeussubjekteille kaikki mahdolliset edellytykset, jotta voidaan helpottaa näihin yhteistyötoimiin osallistuvien tutkijoiden työtä ja vierailuja sekä niissä käytettävien materiaalien, tietojen ja laitteiden tuloa osapuolen alueelle ja poistumista sieltä.
   2.   Osapuolet voivat tarpeen mukaan ja rauhanomaisissa tarkoituksissa sallia, että tähän sopimuksiin perustuviin yhteistyötoimiin osallistuu tutkijoita ja organisaatiota kaikilta tutkimustoiminnan sektoreilta, myös yksityiseltä sektorilta.
   6 artikla
   Sekakomitea
   1.   Tähän sopimukseen perustuvia yhteistyötoimia koordinoivat ja edistävät Korean puolesta tieteestä ja teknologiasta vastaavat Korean ministeriöt ja yhteisön puolesta Euroopan yhteisöjen komission yksiköt (tutkimuksen pääosasto), jotka toimivat toimeenpanevina eliminä.
   2.   Tämän sopimuksen tehokkaan täytäntöönpanon varmistamiseksi toimeenpanevat elimet perustavat tieteellisen ja teknologisen yhteistyön sekakomitean (jäljempänä ”sekakomitea”). Sekakomitea koostuu kummankin osapuolen virallisista edustajista, ja sen puheenjohtajina toimivat kummankin osapuolen edustajat. Sekakomitea vahvistaa työjärjestyksensä osapuolten yhteisellä suostumuksella.
   3.   Sekakomitean tehtävänä on:

               1)

               vaihtaa näkemyksiä ja tietoa tiede- ja teknologiapolitiikkaan liittyvistä kysymyksistä;

               2)

               tarkastella ja arvioida tähän sopimukseen perustuvia yhteistyötoimia ja niiden tuloksia;

               3)

               antaa osapuolille suosituksia tämän sopimuksen täytäntöönpanosta, mihin voi sisältyä tähän sopimukseen perustuvien yhteistyötoimien yksilöiminen ja ehdottaminen sekä niiden täytäntöönpanon tukeminen;

               4)

               antaa osapuolille kertomus tähän sopimukseen perustuvien yhteistyötoimien tilasta, tuloksista ja vaikuttavuudesta. Kertomus toimitetaan kauppaa ja yhteistyötä koskevalla puitesopimuksella perustetulle EU:n ja Korean sekakomitealle.

         4.   Sekakomitean päätökset tehdään yhteisellä päätöksellä.
   5.   Sekakomitean kokouksista aiheutuvista osallistujien kustannuksista, kuten matka- ja majoituskustannuksista, vastaa se osapuoli, jota kyseiset osallistujat edustavat. Muista kokouksiin liittyvistä kustannuksista vastaa kokouksen isäntänä toimiva osapuoli.
   6.   Sekakomitea kokoontuu vuorotellen Koreassa ja Euroopan yhteisössä, ja kokousten ajankohdista päätetään yhteisesti mieluiten vuosittain.
   7 artikla
   Rahoitus
   1.   Tätä sopimusta sovelletaan määrärahojen saatavuuden mukaan ja Koreassa ja yhteisössä sovellettavien lakien ja määräysten mukaisesti.
   2.   Tähän sopimukseen perustuvien yhteistyötoimien kustannukset katetaan kuten yhteisesti on sovittu.
   3.   Kun osapuolen erityisistä yhteistyöjärjestelmistä myönnetään taloudellista tukea toisen osapuolen osallistujille, kaikki avustukset sekä rahoitus- ja muu tuki, jonka osapuoli myöntää toisen osapuolen osallistujille niiden toimien tueksi, on vapautettava veroista ja tulleista kunkin osapuolen alueella tällaisia avustuksia ja tukia myönnettäessä voimassa olevien lakien ja määräysten mukaisesti.
   8 artikla
   Tiedottaminen ja immateriaalioikeudet
   1.   Kumpi tahansa osapuoli voi tavanomaisia kanavia käyttäen ja yleisiä menettelyjään noudattaen antaa yleisön saataville sellaisen suorista yhteistyötoimista syntyvän tieteellisen ja teknologisen tiedon, jota ei ole suojattu.
   2.   Tähän sopimuksen perustuvien yhteistyötoimien aikana luotuja tai käyttöön otettuja immateriaalioikeuksia ja muita omistusoikeuksia käsitellään tämän sopimuksen liitteen II määräysten mukaisesti.
   9 artikla
   Alueellinen soveltaminen
   Tätä sopimusta sovelletaan alueisiin, joihin sovelletaan Euroopan yhteisön perustamissopimusta, mainitussa perustamissopimuksessa määrätyin edellytyksin, sekä Korean alueeseen. Tämä ei sulje pois yhteistyön harjoittamista ulkomerellä, ulkoavaruudessa tai kolmansien maiden alueella kansainvälisen oikeuden mukaisesti.
   10 artikla
   Riidanratkaisu
   1.   Tämän sopimuksen määräykset eivät rajoita osapuolten välisiin tai yhteisön jäsenvaltioiden hallitusten ja Korean hallituksen välisiin voimassa oleviin ja/tai tuleviin sopimuksiin sisältyviä oikeuksia ja velvoitteita.
   2.   Kaikki tämän sopimuksen tulkintaa tai täytäntöönpanoa koskevat kysymykset tai riidat ratkaistaan osapuolten välisin neuvotteluin.
   11 artikla
   Liitteet
   Osallistumisehtoja koskeva liite I ja immateriaalioikeuksia koskeva liite II ovat erottamaton osa tämä sopimusta.
   12 artikla
   Voimaantulo ja päättyminen
   1.   Tämä sopimus tulee voimaan päivänä, jolloin osapuolet vaihtavat diplomaattisia nootteja, joilla ne ilmoittavat toisilleen, että ne ovat saattaneet päätökseen sopimuksen voimaantulon kannalta tarpeelliset sisäiset menettelynsä.
   2.   Tämä sopimus on voimassa viisi vuotta, ja sen voimassaolo jatkuu tämän jälkeen, jollei kumpikaan osapuoli irtisano sopimusta.
   3.   Ensimmäisen viiden vuoden ajanjakson päätyttyä tai milloin tahansa tämän jälkeen kumpi tahansa osapuoli voi irtisanoa tämän sopimuksen ilmoittamalla tästä toiselle osapuolelle kirjallisesti vähintään kuusi kuukautta etukäteen.
   4.   Kumpikin osapuoli voi joka viides vuosi tehdä arvioinnin tämän sopimuksen vaikutuksista ja siihen perustuvista toimista. Kummankin osapuolen on pyrittävä kaikin tavoin helpottamaan toisen osapuolen tekemää arviointia, ja arvioinnin tehneen osapuolen on ilmoitettava toiselle osapuolelle arvioinnin tuloksista.
   5.   Tätä sopimusta voidaan osapuolten yhteisellä suostumuksella muuttaa diplomaattisia nootteja vaihtamalla. Muutokset tulevat voimaan 1 kohdassa mainitun menettelyn mukaisesti, jolleivät osapuolet muuta sovi.
   6.   Tämän sopimuksen päättyminen ei vaikuta tämän sopimuksen perusteella toteutettaviin yhteistyötoimiin, joita ei ole saatettu päätökseen tämän sopimuksen päättymisajankohtana, eikä mahdollisiin tämän sopimuksen liitteiden perusteella syntyneisiin erityisiin oikeuksiin ja velvoitteisiin.

      TÄMÄN VAKUUDEKSI Euroopan yhteisön ja Korean tasavallan hallituksen asianmukaisesti valtuutetut edustajat ovat allekirjoittaneet tämän sopimuksen.
      TEHTY Brysselissä kahdentenakymmenentenätoisena päivänä marraskuuta vuonna kaksituhattakuusi kahtena kappaleena englannin, espanjan, hollannin, italian, kreikan, latvian, liettuan, maltan, portugalin, puolan, ranskan, ruotsin, saksan, slovakin, sloveenin, suomen, tanskan, tšekin, unkarin, viron ja korean kielellä, ja jokainen teksti on yhtä todistusvoimainen.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Kominità Ewropea
         Voor de Europese Gemeenschap
         W imieniu Wspólnoty Europejskiej
         Pela Communidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de la República de Corea
         Za vládu Korejské republiky
         For Republikken Koreas regering
         Für die Regierung der Republik Korea
         Korea Vabariigi Valitsuse nimel
         Για την Κυβέρνηση της Δημοκρατίας της Κορέας
         For the Government of the Republic of Korea
         Pour le gouvernement de la République de Corée
         Per il governo della Repubblica di Corea
         Korejas Republikas vārdā
         Korėjos Respublikos Vyriausybės vardu
         A Koreai Köztársaság kormánya részéről
         Għall-Gvern tar-Repubblíka tal-Korea
         Voor de Regering van de Republiek Korea
         W imieniu Rządu Republiki Korei
         Pelo Governo da República da Coreia
         Za vládu Kórejskej republiky
         Za Vlado Republike Koreje
         Korean tasavallan hallituksen puolesta
         På Republiken Koreas regerings vägnar

   LIITE I
   Euroopan yhteisöön ja Koreaan sijoittautuneiden oikeussubjektien osallistumista koskevat ehdot
   Jos yksi osapuoli tekee tämän sopimuksen nojalla toisen osapuolen oikeussubjektin kanssa sopimuksen epäsuorasta yhteistyötoimesta, tämän toisen osapuolen on pyynnöstä pyrittävä tarjoamaan kaikki kohtuullinen ja mahdollinen apu, joka on tarpeen tai josta on hyötyä ensin mainitulle osapuolelle sopimuksen asianmukaisessa täytäntöönpanossa.
   1.   EHDOT, JOTKA KOSKEVAT KOREAAN SIJOITTAUTUNEIDEN OIKEUSSUBJEKTIEN OSALLISTUMISTA EPÄSUORIIN YHTEISTYÖTOIMIIN YHTEISÖN TUTKIMUKSEN PUITEOHJELMASSA (JÄLJEMPÄNÄ ”PUITEOHJELMA”)

               a)

               Koreaan sijoittautuneet oikeussubjektit voivat osallistua epäsuoriin yhteistyötoimiin Euroopan yhteisön tutkimuksen, teknologian kehittämisen ja demonstroinnin puiteohjelmassa niiden ehtojen ja rajoitusten mukaisesti, jotka vahvistetaan Euroopan parlamentin ja neuvoston asetuksessa säännöistä, jotka koskevat yritysten, tutkimuskeskusten ja korkeakoulujen osallistumista Euroopan yhteisön puiteohjelman toteuttamiseen ja sen tutkimustulosten levittämistä.

               b)

               Sellaisten oikeussubjektien osallistumiseen, jotka ovat sijoittautuneet Koreaan puiteohjelmissa toteutettavia epäsuoria yhteistyötoimia varten, sovelletaan mainittuja osallistumissääntöjä, sanotun kuitenkaan rajoittamatta a alakohdan soveltamista.

         2.   EHDOT, JOTKA KOSKEVAT EUROOPAN YHTEISÖÖN SIJOITTAUTUNEIDEN OIKEUSSUBJEKTIEN OSALLISTUMISTA KOREAN TUTKIMUSOHJELMIIN JA -HANKKEISIIN

               a)

               Yhteisöön sijoittautuneet oikeussubjektit voivat osallistua Korean hallituksen rahoittamiin tutkimus- ja kehityshankkeisiin tai -ohjelmiin.

               b)

               Yhteisöön sijoittautuneet oikeussubjektit osallistuvat Korean tutkimus- ja kehityshankkeisiin tai -ohjelmiin Korean lakien ja määräysten sekä kyseisiin hankkeisiin tai ohjelmiin osallistumista koskevien sääntöjen mukaisesti.

         LIITE II
   Immateriaalioikeuksien jakoa koskevat periaatteet
   1.   MÄÄRITELMÄ
   Tässä sopimuksessa tarkoitetaan ’immateriaalioikeuksilla’ maailman henkisen omaisuuden järjestön perustamisesta Tukholmassa 14 päivänä heinäkuuta 1967 tehdyn yleissopimuksen 2 artiklassa tarkoitettua henkistä omaisuutta.
   2.   OSAPUOLTEN IMMATERIAALIOIKEUDET SUORISSA YHTEISTYÖTOIMISSA

               a)

               Jolleivät osapuolet erityisesti muuta sovi, tekijänoikeuksia ja tekijänoikeuden lähioikeuksia lukuun ottamatta kaikkiin immateriaalioikeuksiin, jotka syntyvät osapuolille tämän sopimuksen 3 artiklan 1 kohdan nojalla toteutettavissa suorissa yhteistyötoimissa, sovelletaan seuraavia sääntöjä:

                           1)

                           Immateriaalioikeudet luoneella osapuolella on niihin täysi omistusoikeus. Jos immateriaalioikeudet on luotu yhdessä eikä osapuolten osuuksia työstä voida määrittää, immateriaalioikeudet ovat osapuolten yhteisomistuksessa.

                           2)

                           Immateriaalioikeudet omistavan osapuolen on annettava toiselle osapuolelle niiden käyttöoikeus suorien yhteistyötoimien toteuttamista varten. Tällaiset käyttöoikeudet on myönnettävä maksutta.

               b)

               Jolleivät osapuolet erityisesti muuta sovi, osapuolten tekijänoikeuksiin ja tekijänoikeuden lähioikeuksiin sovelletaan seuraavia sääntöjä:

                           1)

                           Jos osapuoli julkaisee tähän sopimukseen perustuvien yhteistyötoimien tuloksena syntynyttä ja niihin liittyvää tieteellistä tai teknistä tietoa tai tuloksia lehdissä, artikkeleissa, raporteissa, kirjoissa tai muussa muodossa, kuten kuvatallenteissa ja ohjelmistoissa, osapuolen on pyrittävä kaikin tavoin hankkimaan toiselle osapuolelle ei-yksinomaiset, peruuttamattomat ja rojaltivapaat luvat kääntää, toisintaa, mukauttaa, välittää sekä levittää julkisesti kyseisiä teoksia kaikissa maissa, joissa tekijänoikeussuoja voidaan hankkia.

                           2)

                           Kaikissa tekijänoikeudellisesti suojatun teoksen julkisesti levitetyissä jäljennöksissä, joihin sovelletaan b alakohdan 1 alakohdan määräyksiä, on mainittava tekijöiden nimet, ellei tekijä nimenomaisesti kiellä nimeämistään. Lisäksi niissä on oltava selvä maininta osapuolten yhdessä antamasta tuesta.

               c)

               Jolleivät osapuolet erityisesti muuta sovi, osapuolten julkistamattomaan tietoon sovelletaan seuraavia sääntöjä:

                           1)

                           Osapuolen toimittaessa toiselle osapuolelle suorien yhteistyötoimien täytäntöönpanon edellyttämiä tietoja sen on yksilöitävä tiedot, jotka se haluaa pitää julkistamattomina.

                           2)

                           Vastaanottava osapuoli voi omalla vastuullaan toimittaa julkistamattomat tiedot omille elimilleen tai niiden palveluksessa oleville henkilöille tämän sopimuksen täytäntöönpanoon liittyviä erityistarkoituksia varten.

                           3)

                           Vastaanottava osapuoli voi levittää julkistamatonta tietoa laajemmin kuin c alakohdan 2 alakohdassa sallitaan, jos julkistamatonta tietoa toimittava osapuoli antaa siihen ennakolta kirjallisen suostumuksen. Osapuolet vahvistavat yhteistyössä menettelyt, joita sovelletaan hankittaessa kirjallinen suostumus tällaista laajempaa levitystä varten, ja kumpikin osapuoli antaa tällaisen suostumuksen omien lakiensa ja määräystensä sallimissa rajoissa.

                           4)

                           Tämän sopimuksen mukaisesti järjestettävien seminaarien, kokousten, henkilöstön palvelukseen ottamisen ja välineistöjen käytön myötä saatava tieto on pidettävä luottamuksellisena, jos tiedon antaja pyytää sen välittämisen yhteydessä vastaanottajaa säilyttämään tiedon luottamuksellisena c alakohdan 1 alakohdan mukaisesti.

                           5)

                           Jos osapuoli toteaa, että se ei voi tai että on aiheellista epäillä, ettei se tulevaisuudessa voi noudattaa tietojen levittämiselle 2 kohdan c alakohdassa asetettuja rajoituksia ja ehtoja, sen on ilmoitettava asiasta viipymättä toiselle osapuolelle. Osapuolet neuvottelevat tämän jälkeen sopivasta toimintatavasta.

         3.   OSAPUOLTEN OIKEUSSUBJEKTIEN IMMATERIAALIOIKEUDET EPÄSUORISSA YHTEISTYÖTOIMISSA

               a)

               Kummankin osapuolen on varmistettava, että osapuolen toteuttamiin tutkimus- ja kehitysohjelmiin osallistuvien toisen osapuolen oikeussubjektien immateriaalioikeudet sekä muut tästä osallistumisesta johtuvat oikeudet ja velvoitteet ovat osapuoliin sovellettavien lakien ja määräysten sekä kansainvälisten yleissopimusten mukaisia, mukaan luettuina teollis- ja tekijänoikeuksien kauppaan liittyvistä näkökohdista tehty sopimus, Marrakeshissa tehdyn Maailman kauppajärjestön perustamissopimuksen liite 1C, kirjallisten ja taiteellisten teosten suojaamista koskevan Bernin yleissopimuksen 24 päivänä heinäkuuta 1971 tehty Pariisin sopimuskirja ja teollisoikeuksien suojelemista koskevan Pariisin yleissopimuksen 14 päivänä heinäkuuta 1967 tehty Tukholman sopimuskirja.

               b)

               Kummankin osapuolen on varmistettava sovellettavien lakiensa ja määräyksiensä mukaisesti, että osapuolen toteuttamiin tutkimus- ja kehitysohjelmiin osallistuvien toisen osapuolen oikeussubjekteilla on samassa epäsuorassa yhteistyötoimessa samat immateriaalioikeuksiin liittyvät oikeudet ja velvoitteet kuin toisen osapuolen oikeussubjekteilla.


Avis juridique important

|

31982D0169

82/169/ETY: Neuvoston päätös, tehty 15 päivänä maaliskuuta 1982, komission valtuuttamisesta ottamaan lainoja investointien edistämiseksi yhteisössä

Virallinen lehti nro L 078 , 24/03/1982 s. 0019 - 0020 Suomenk. erityispainos Alue 10 Nide 1 s. 0026  Ruotsink. erityispainos Alue 10 Nide 1 s. 0026

NEUVOSTON PÄÄTÖS,tehty 15 päivänä maaliskuuta 1982,komission valtuuttamisesta ottamaan lainoja investointien edistämiseksi yhteisössä (82/169/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 235 artiklan,ottaa huomioon komission ehdotuksen (),ottaa huomioon edustajakokouksen lausunnon (),ottaa huomioon talous- ja sosiaalikomitean lausunnon ()sekä katsoo, ettäolisi otettava huomioon taloudellisen toimeliaisuuden, työllisyyden ja investointien riittämätön jakautuminen sekä niiden taso yhteisössä,niiden olemassa olevien yhteisön rahoituslaitosten ja elinten rinnalla, joiden toimintaa on lujitettava, on taloudellisen toiminnan virkistämiseksi ja yhteisten politiikkojen tukemiseksi aiheellista jatkaa ja vahvistaa rahoitustoimintaa yhteisön uudella rahoitusvälineellä, joka luotiin komission valtuuttamisesta ottamaan lainoja investointien edistämiseksi yhteisössä tehdyillä päätöksillä 78/870/ETY 16 päivänä lokakuuta 1978 (),tällöin yhteisön toimilla olisi todellista kannustavaa ja todellista rahataloudellista merkitystä, joka ulottuu paljon näennäistä vaikutustaan kauemmas, mikä lähentää talouskehityksiä jäsenvaltioissa,pääomamarkkinat tarjoavat huomattavia voimavaroja, joita voitaisiin irrottaa investointien rahoittamiseen yhteisössä,yhteisöllä sinänsä on oma luottoarvonsa, jota sen on käytettävä mahdollisimman hyvin hyödyksi, jotta nämä investoinnit saavat lisää kannatusta Euroopassa ja jotta yhteisön tasolla päätetyt politiikat saavat tukea, jaEuroopan investointipankki on ilmoittanut olevansa valmis osallistumaan tämän päätöksen täytäntöönpanoon,ON PÄÄTTÄNYT SEURAAVAA:1 artiklaKomissio oikeutetaan Euroopan talousyhteisön puolesta sopimaan lainasta, jonka pääoma saa olla enintään miljardi ecua.Nämä lainavarat käytetään lainoiksi investointihankkeisiin, joilla edistetään jäsenvaltioiden talouspolitiikkojen lähentämistä ja yhtenäisyyttä.Näiden hankkeiden on oltava niiden yhteisön ensisijaisten tavoitteiden mukaiset, joita yhteisöllä on pääoman, energian ja infrastruktuurirakentamisen alalla ottaen huomioon muun muassa niiden alueellisen merkityksen ja tarpeen taistella työttömyyttä vastaan.Tätä välinettä voidaan käyttää yksin tai yhdessä yhteisön muiden rahoitusvälineiden kanssa.2 artiklaLaina otetaan erinä.Neuvosto antaa määräenemmistöllä komission ehdotuksesta valtuutuksen lainaerille ja vahvistaa hankkeiden kelpoisuuden suuntaviivat.Komissio päättää hankkeiden kelpoisuudesta näin vahvistettujen suuntaviivojen mukaisesti.Komissio ottaa lainaa pääomamarkkinoilta erissä, joihin sillä on valtuutus.Samalla lainalla voidaan rahoittaa eri tarkoitukseen käytettäviä lainoja.3 artiklaRahayksikkö on sama lainanotossa ja vastaavassa lainanannossa.Pääoman takaisinmaksun, korkotason ja koronmaksun ehdot vahvistetaan siten, että ne kattavat sekä lainanotto- että lainanantotoimien toteuttamisen ja täytäntöönpanon kustannukset.4 artiklaKomissio neuvottelee yhteisölle edullisimmat lainaehdot pääomamarkkinoiden olosuhteet huomioon ottaen sekä laina-ajan pituuden ja lainaehtojen muiden yksityiskohtaisten sääntöjen mukaisesti. Lainatut varat siirretään Euroopan investointipankkiin, joka tarvittaessa sijoittaa ne väliaikaisesti.Jos lainan rahayksikkö, rahayksikkö, jossa laina maksetaan saajalle tai maksetaan takaisin, on jäsenvaltion rahayksikkö, lainaa ei voi sopia kuin tämän valtion toimivaltaisten viranomaisten suostumuksella.5 artiklaPankille annetaan valtakirja tämän päätöksen mukaisesti toimeenpantavien lainojen myöntämisestä ja hoidosta. Pankki suorittaa tähän valtakirjaan liittyvät toimet yhteisön puolesta, yhteisön lukuun ja yhteisön riskillä. Lainahakemukset toimitetaan pankille joko suoraan tai komission tai jäsenvaltion välityksellä. Komission tehtyä 2 artiklan mukaisesti päätöksen hankkeen kelvollisuudesta pankki päättää lainojen myöntämisestä tavallisten arvosteluperusteiden ja perussäännöissään määrättyjen menettelytapojen mukaisesti ja niiden ehdoista sekä hoitaa ne.Pankille annetusta valtakirjasta tehdään yhteistyösopimus komission ja pankin välillä.6 artiklaKomissio ilmoittaa puolivuosittain neuvostolle ja edustajakokoukselle lainanotosta ja lainanannosta aiheutuneet tulot ja kustannukset. Vuosittain se liittää ennakkoarvioon asiakirjan, jossa on yhteenveto lainanotto- ja lainanantopolitiikasta. Näiden tietojen perusteella neuvosto voi arvioida tällä päätöksellä käyttöön otetun järjestelmän yleistä toimivuutta.7 artiklaKomission rahoituksen valvonta sekä tilintarkastus toteutetaan Euroopan yhteisöjen yleiseen talousarvioon sovellettavan varainhoitoasetuksen mukaisesti.Tehty Brysselissä 15 päivänä maaliskuuta 1982.Neuvoston puolestaPuheenjohtajaW. DE CLERCQ() EYVL N:o C 341, 31.12.1980, s. 18() EYVL N:o C 101, 4.5.1981, s. 94() EYVL N:o C 138, 9.6.1981, s. 11() EYVL N:o L 298, 25.10.1978, s. 9